open-index/open-wikipedia-markdown huggingface dataset:
নবাম টুকি

**নাবাম টুকি ()** (জন্ম ৭ জুলাই ১৯৬৪) এজন ভাৰতীয় ৰাজনীতিবিদ আৰু অৰুণাচল প্ৰদেশৰ প্ৰাক্তন মুখ্যমন্ত্ৰী।তেওঁ ২০১১ ৰ পৰা ২০১৬ ৰ ভিতৰত দুবাৰ এই পদত অধিষ্ঠিত হৈছিল।  তেওঁৰ প্ৰথম কাৰ্যকাল আছিল নৱেম্বৰ ২০১১ ৰ পৰা জানুৱাৰী ২০১৬ লৈ, আনহাতে দ্বিতীয় কাৰ্যকাল ২০১৬ চনৰ জুলাই মাহত মাত্ৰ ৩ দিন চলিছিল। তেওঁ ভাৰতীয় জাতীয় কংগ্ৰেছ দলৰ প্ৰাৰ্থী । তেওঁ হৈছে ২০২৪ চনলৈ পুনৰ নিৰ্বাচনত জয়ী হোৱা কংগ্ৰেছৰ অন্তিম মুখ্যমন্ত্ৰী।

### প্ৰাৰম্ভিক জীৱন
নাম টুকিৰ জন্ম হৈছিল ১৯৬৪ চনৰ ৭ জুলাইত পাপুম পাৰে জিলাৰ চাগালী উপ-বিভাগৰ ওমপুলিত এটা নিচি পৰিয়ালত। তেওঁ বিবাহিত আৰু তেওঁৰ দুজন পুত্ৰ আৰু পাঁচজনী কন্যা আছে।

### ৰাজনৈতিক জীৱন

টুকীয়ে অৰুণাচল প্ৰদেশৰ (NSUI) ভাৰতীয় ৰাষ্ট্ৰীয় ছাত্ৰ সন্থাৰ সভাপতি হিচাপে কাৰ্যনিৰ্বাহ কৰিছিল (১৯৮৩ ৰ পৰা ১৯৮৬) আৰু উত্তৰ-পূব (NSUI)এনএছইউআই সমন্বয় সমিতিৰ (১৯৮৪ চনৰ পৰা ১৯৮৬) অধ্যক্ষ আছিল। তেওঁ সৰ্বভাৰতীয় এনএছইউআই (১৯৮৬ ৰ পৰা ১৯৮৮) আৰু অৰুণাচল প্ৰদেশ যুৱ কংগ্ৰেছৰ সভাপতি (১৯৮৮ ৰ পৰা ১৯৯৫) সাধাৰণ সম্পাদক আছিল।.তেওঁ প্ৰথমবাৰৰ বাবে ১৯৯৫ চনত চাগালী সমষ্টিৰ পৰা দ্বিতীয় বিধান সভালৈ নিৰ্বাচিত হৈছিল আৰু গেগং আপাং মন্ত্ৰালয়ত উপ কৃষি মন্ত্ৰী হিচাপে কাৰ্যনিৰ্বাহ কৰিছিল। তেওঁ ১৯৯৮ চনত পৰিবহন আৰু অসামৰিক বিমান পৰিবহন মন্ত্ৰী হিচাপেও কাৰ্যনিৰ্বাহ কৰিছিল। তেওঁ ১৯৯৯ চনত একেটা সমষ্টিৰ পৰা পুনৰ বিধানসভালৈ নিৰ্বাচিত হৈছিল আৰু মুকুট মিথি মন্ত্ৰালয়ৰ পৰিৱেশ আৰু বন দপ্তৰৰ সৈতে কেবিনেট মন্ত্ৰী হৈছিল। তেওঁ ২০০৪ চনৰ বিধানসভা নিৰ্বাচন আৰু ২০০৯ চনৰ বিধানসভা নিৰ্বাচনত পুনৰ নিৰ্বাচিত হৈছিল আৰু গেগং আপাং আৰু দৰ্জী খাণ্ডু মন্ত্ৰালয়ৰ অধীনত পি ডব্লিউ ডি আৰু নগৰ উন্নয়ন মন্ত্ৰী হিচাপে কাৰ্যনিৰ্বাহ কৰিছিল। ২০১১ চনৰ ১ নৱেম্বৰত তেওঁ জাৰ্বোম গামলিনৰ ঠাইত অৰুণাচল প্ৰদেশৰ মুখ্যমন্ত্ৰী হিচাপে কাৰ্যনিৰ্বাহ কৰিছিল আৰু জানুৱাৰী ২০১৬ লৈকে অব্যাহত আছিল । ২০১৬ চনত অৰুণাচল প্ৰদেশৰ ৰাজনৈতিক অস্থিৰতাৰ বাবে ৰাষ্ট্ৰপতি শাসন বলবৎ হয় আৰু নবাম টুকি মুখ্যমন্ত্ৰী পদৰ পৰা পদত্যাগ কৰিবলগীয়া হয়। ২০১৬ চনৰ ১৩ জুলাইত উচ্চতম ন্যায়ালয়ে অৰুণাচল প্ৰদেশৰ ৰাজ্যপাল জে.পি. ৰাজখোৱাৰ বিধানসভা অধিৱেশন 16 ডিচেম্বৰ ২০১৫ৰ পৰা ১৪ জানুৱাৰী ২০১৬ লৈ আগবঢ়োৱা আদেশ বাতিল কৰে । যাৰ ফলত অৰুণাচল প্ৰদেশত ৰাষ্ট্ৰপতি শাসন হয়। ফলস্বৰূপে, টুকীয়ে ১৩ জুলাই ২০১৬ তাৰিখে অৰুণাচল প্ৰদেশৰ মুখ্যমন্ত্ৰী হিচাপে দায়িত্ব ভাৰ গ্ৰহণ কৰে। অৰুণাচল প্ৰদেশ বিধানসভাৰ মজিয়া পৰীক্ষাৰ কেইঘণ্টামান আগতে তেওঁ ২০১৬ চনৰ  ১৬ জুলাই তাৰিখে মুখ্যমন্ত্ৰী পদৰ পৰা পদত্যাগ কৰে।

২০২১ চনৰ জুন মাহত, অৰুণাচল প্ৰদেশৰ ৰাজহুৱা নিৰ্মাণ বিভাগ আৰু নগৰ উন্নয়ন মন্ত্ৰী হিচাপে তেওঁৰ কাৰ্যকালত প্ৰক্ৰিয়া অনুসৰণ নকৰাকৈ তেওঁৰ আত্মীয়সকলক ঠিকা প্ৰদান কৰাৰ অভিযোগত কেন্দ্ৰীয় অনুসন্ধান ব্যুৰো (চিবিআই)ৰ দ্বাৰা তেওঁক তদন্ত কৰা হৈছিল। ২০২১ চনৰ ডিচেম্বৰত, টুকিৰ বিৰুদ্ধে দুৰ্নীতিৰ অভিযোগ প্ৰমাণ কৰিব নোৱাৰাৰ পিছত য়ুপিয়াৰ এখন বিশেষ আদালতে চিবিআইৰ তদন্তৰ বন্ধ প্ৰতিবেদন গ্ৰহণ কৰে।

## তথ্যৰ উৎস
শ্ৰেণী: অৰুণাচল প্ৰদেশৰ ব্যক্তিশ্ৰেণী: জীৱিত ব্যক্তিশ্ৰেণী: ৰাজনীতিবিদ
সংগীতানুষ্ঠান

thumb|২০১৮ চনৰ জাৰ্মানীত সংগীত পৰিৱেশন কৰি থকা এটি সংগীত-দল
**সংগীতানুষ্ঠান** () হৈছে দৰ্শকৰ সন্মুখত সংগীতৰ পোনপটীয়া পৰিৱেশন।পৰিৱেশন কোনো এজন সংগীতজ্ঞ বা সংগীতৰ দল যেনে-অৰ্কেষ্ট্ৰা বা বেণ্ডৰ দ্বাৰা পৰিবেশন কৰা হ'ব পাৰে। ব্যক্তিগত ঘৰ আৰু সৰু-সৰু নৈশক্লাব, নিবেদিত কনচাৰ্ট হল, এম্ফিথিয়েটাৰ আৰু উদ্যানৰ পৰা আৰম্ভ কৰি বৃহৎ বহুমুখী অট্টালিকা, যেনে-এৰিনা আৰু ষ্টেডিয়ামলৈকে সংগীতানুষ্ঠান অনুষ্ঠিত হয়। বৃহৎ স্থানত অনুষ্ঠিত হোৱা অভ্যন্তৰীণ সংগীতানুষ্ঠানক কেতিয়াবা **এৰিনা কনচাৰ্ট বা এম্ফিথিয়েটাৰ কনচাৰ্ট** বুলিও কোৱা হয়। সংগীতানুষ্ঠানৰ বাবে অনানুষ্ঠানিক নামসমূহৰ ভিতৰত শ্ব’ আৰু গিগ আদি অন্তৰ্ভুক্ত।
## তথ্যসূত্ৰ

শ্ৰেণী:সংগীত
আৰুষী শৰ্মা

**আৰুষী শৰ্মা** (; জন্ম: ১৮ নৱেম্বৰ ১৯৯৫) এগৰাকী ভাৰতীয় অভিনেত্ৰী। তেওঁ মূলতঃ হিন্দী চলচ্চিত্ৰ আৰু ধাৰাবাহিকত অভিনয় কৰে। তেওঁ ইমতিয়াজ আলীৰ পৰিচালনাত নিৰ্মিত ছবি *তামাচা* (২০১৫)ত সৰু চৰিত্ৰ এটিত অভিনয় কৰি চলচ্চিত্ৰ জগতত পদাৰ্পণ কৰে। ২০২০ চনত, আলীৰ *লাভ আজ কাল* নামৰ ছবিখনত অভিনয়েৰে অভিনেত্ৰীৰূপে সকলোৰে নজৰলৈ আহে। ইয়াৰ পিছত, শৰ্মাই নেটফ্লিক্সৰ নাট্য চলচ্চিত্ৰ *[[জাদুগৰ (২০২১ চলচ্চিত্ৰ)|জাদুগৰ]]* (২০২২) আৰু ধাৰাবাহিক *কালা পানী* (২০২৩)ত অভিনয় কৰে।

## প্ৰাৰম্ভিক জীৱন
১৯৯৫ চনৰ ১৮ নৱেম্বৰ তাৰিখে, হিমাচল প্ৰদেশৰ ৰাজধানী ছিমলাত শৰ্মাই জন্মগ্ৰহণ কৰিছিল। তেওঁৰ পিতৃ-মাতৃ, দুয়োগৰাকী উকীল। তেওঁ হিমাচল প্ৰদেশৰ জেপী তথ্য প্ৰযুক্তি বিশ্ববিদ্যালয়ৰপৰা তথ্য প্ৰযুক্তি বিষয়ত স্নাতক ডিগ্ৰী লাভ কৰে। অভিনয়ৰ ক্ষেত্ৰখনত খোজ দিয়াৰ আগতে, তেওঁ গুৰুগ্ৰাম চহৰত কাম কৰি আছিল।

## কৰ্মজীৱন
২০১৫ চনত, ইমতিয়াজ আলী পৰিচালিত *তামাচা* নামৰ ছবিত অভিনয়েৰে শৰ্মাই অভিনয় জীৱনৰ আৰম্ভণি কৰিছিল। ছবিখনত তেওঁ ৰণবীৰ কাপুৰৰ শিক্ষয়িত্ৰীৰ চৰিত্ৰত অভিনয় কৰাৰ লগতে "চলি কাহিনী" গীতটোত সমযুক্তা নামৰ চৰিত্ৰটোতো অভিনয় কৰিছিল।

ইয়াৰ পিছত, তেওঁ ২০১৭ চনত, ধ্ৰুৱ চেহগালৰ বিপৰীতে *কেটৰ্চ: ডিমিনিছিং ৰিটাৰ্ণছ* আৰু ২০১৮ চনত, পাৱেল গুলাটিৰ বিপৰীতে *দ্য আদাৰ ৱে* নামৰ দুখন চুটি ছবিত অভিনয় কৰে। আলীৰ *লাভ আজ কাল* নামৰ ছবিখনত শৰ্মাই অভিনেতা কাৰ্তিক আৰিয়ানৰ বিপৰীতে অভিনয় কৰিছিল। *হিন্দুস্তান টাইমছে* উল্লেখ কৰে, "আৰুষীৰ চৰিত্ৰটি সূক্ষ্ম, সহজ আৰু তেওঁৰ অভিব্যক্তি আৰু চেহেৰাই তেওঁৰ সংলাপসমূহতকৈ অধিক প্ৰভাবিত কৰে।"  *[[দ্য টাইম্‌ছ অৱ ইণ্ডিয়া|টাইমছ অৱ ইণ্ডিয়া]]*ই উল্লেখ কৰে যে শৰ্মাই যথেষ্ট ফলপ্ৰসূ অভিনয় কৰিছে।

২০২২ চনত শৰ্মাই নেটফ্লিক্সৰ *[[জাদুগৰ (২০২১ চলচ্চিত্ৰ)|জাদুগৰ]]* নামৰ ছবিখনত জিতেন্দ্ৰ কুমাৰৰ বিপৰীতে অভিনয় কৰিছিল। ছবিখনত তেওঁ দিশা ছাব্ৰা নামৰ এগৰাকী ডাক্টৰৰ চৰিত্ৰত অভিনয় কৰিছিল, যিয়ে যাদুকৰ এজনক লগ পায়, যিজন এজন ফুটবলাৰো। *ৰেডিফ.কমে* উল্লেখ কৰে, “শৰ্মাই প্ৰৱাহৰ সৈতেই যায় আৰু নম্ৰতাৰে বলীউডৰ আন এক সুন্দৰ প্ৰদৰ্শনেৰে মীনুৰ অস্বাস্থ্যকৰ প্ৰবৃত্তিক শক্তিশালী কৰি তোলে।” *ইণ্ডিয়া টুডেই* তেওঁৰ অভিনয়ক গড় প্ৰদৰ্শন বুলি উল্লেখ কৰে। শৰ্মাই নেটফ্লিক্সৰ ধাৰাবাহিক *কালা পানী* (২০২৩)তো অভিনয় কৰিছিল।

## চলচ্চিত্ৰপুঞ্জী
### চলচ্চিত্ৰ

### দূৰদৰ্শন

## তথ্য উৎস

## বাহ্যিক সংযোগ
* 

শ্ৰেণী:জীৱিত ব্যক্তি
শ্ৰেণী:হিমাচল প্ৰদেশৰ ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
বনিতা সান্ধু

**বনিতা সান্ধু** (; জন্ম: ২২ জুন ১৯৯৭) এগৰাকী ৱেলছ অভিনেত্ৰী। তেওঁ ভাৰতীয় চলচ্চিত্ৰত অভিনয় কৰাৰ বাবে পৰিচিত। ২০১৮ চনত, *[[অক্টোবৰ (২০১৮ চলচ্চিত্ৰ)|অক্টোবৰ]]* নামৰ হিন্দী ছবি এখনত অভিনয়েৰে তেওঁ চলচ্চিত্ৰ জগতত খোজ দিয়ে। ইয়াৰ পিছত, ২০১৯ চনত তামিল ছবি *আদিত্য বৰ্মা* আৰু আমেৰিকীয় কল্পবিজ্ঞান ধাৰাবাহিক *পেণ্ডোৰা*ত তেওঁ অভিনয় কৰে। 

## প্ৰাৰম্ভিক জীৱন
১৯৯৭ চনৰ ২২ জুন তাৰিখে, ৱেলছৰ কেৰলিয়ন চহৰত, এটি শিখ ধৰ্মাৱলম্বী ব্ৰিটিছ পৰিয়ালত সান্ধুৱে জন্মগ্ৰহণ কৰিছিল। তেওঁ ১১ বছৰ বয়সৰ পৰাই অভিনয় কৰিবলৈ আৰম্ভ কৰিছিল। কিংছ কলেজত, ইংৰাজী সাহিত্যত স্নাতক ডিগ্ৰী পঢ়িবলৈ, ১৮ বছৰ বয়সতেই তেওঁ লণ্ডনলৈ গুচি গৈছিল।

## কৰ্মজীৱন
কৰ্মজীৱনৰ আৰম্ভণিতেই সান্ধুৱে ৰিগলি কোম্পানীৰ ডাবলমিণ্ট নামৰ চ্যুইংগাম আৰু ভোডাফ'ন ভাৰতৰ বিজ্ঞাপনত এটিত অভিনয় কৰিছিল। ২০১৮ চনত, তেওঁ অভিনেতা বৰুণ ধৱন বিপৰীতে *[[অক্টোবৰ (২০১৮ চলচ্চিত্ৰ)|অক্টোবৰ]]* নামৰ হিন্দী ছবিখন এখনত অভিনয়েৰে চলচ্চিত্ৰত অভিষেক ঘটায়। ২০১৯ চনত, আমেৰিকীয় টিভি ধাৰাবাহিক *পেণ্ডোৰা* আৰু তামিল ছবি *আদিত্য বৰ্মা*ত তেওঁ অভিনয় কৰে। পৰৱৰ্তী সময়ত, তেওঁ হিন্দী চলচ্চিত্ৰ *চৰ্দাৰ উধাম* আৰু ব্ৰিটিছ চলচ্চিত্ৰ *কবিতা এণ্ড টেৰেছা*ত অভিনয় কৰে।

## চলচ্চিত্ৰপুঞ্জী
### চলচ্চিত্ৰ

### দূৰদৰ্শন

### সংগীত ভিডিঅʼ

## তথ্য উৎস

## বাহ্যিক সংযোগ

* 

শ্ৰেণী:জীৱিত ব্যক্তি
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
মিচিমি পাহাৰ

**মিচিমি পাহাৰ ()** উত্তৰ পূব ভাৰতৰ অৰুণাচল প্ৰদেশত অৱস্থিত। এই পাহাৰ উত্তৰ-পূবহিমালয় আৰু ভাৰত-বাৰ্মা পৰিসৰৰ সংযোগস্থলত অৱস্থিত। 

### ভৌগোলিক পৰিবেশ
ভৌগোলিক ভাবে মিচিমি পাহাৰ 2টা শাখাত বিভক্ত। ব্ৰহ্মপুত্ৰ নদীৰ উপনদী তথা সমভূমি আৰু অৰুণাচলৰ হিমালয়ৰ বৰফৰে আবৃত পৰ্বতমালা, নিম্ন হিমালয় শাৰী আৰু শিৱালিক পৰিসৰেৰে গঠিত। মিচিমি পাহাৰৰ উচ্চতা ৫,০০০ মিটাৰ (১৬,০০০ ফুট)ৰ ওপৰত হয়,যদিও সঠিকভাৱে মেপ কৰা হোৱা নাই। এই পাহাৰৰ অংশ তীব্ৰ ভাৱে হেলনীয়া, উপ-ক্ৰান্তীয় চিৰসেউজ অৰণ্য আৰু উচ্চমাত্ৰা বৰষুণ হয়। পাহাৰৰ কেন্দ্ৰীয় অংশটো দুয়োফালে দিবাং উপত্যকাই মেৰিয়াই আছে। মিচিমি পাহাৰ চান-মালয়েছিয়া প্লেটৰ অংশ। ১৯৫০ চনত মিচিমি পাহাৰ এক বিধ্বংসী ভূমিকম্পৰ কেন্দ্ৰবিন্দু আছিল। 

### মিচিমি পাহাৰৰ সৰ্বোচ্চ শৃংগ

***লোহিতাং শৃংগ** ৫,২৫৬.২৫ মিটাৰ (১৭,২৪৪.৯ ফুট) ওখ। লোহিতাং মানে ৰক্ত ৰঙা ৰঙৰ পৰ্বত। লোহিতাং শৃংগ অৰুণাচল প্ৰদেশৰ ২৮°২১′উত্তৰ আৰু ৯৭°৩৮′পূবত অৱস্থিত পূৱ ভাৰতৰ অন্তিম বিন্দু। 

***লামা শৃংগ** ৫,১৮৪ মিটাৰ (১৭,০০৮ ফুট) ওখ। অৰুণাচল প্ৰদেশৰ ২৯°৩৫′উত্তৰ ৯৬°১৫′পূবত-ত অৱস্থিত মিচিমি পাহাৰৰ দ্বিতীয় সৰ্বোচ্চ বিন্দু। 

***অৰুণাচল শৃংগ** ৫,১৪৮ মিটাৰ (১৬,৮৯০ ফুট)। এই শৃংগ অৰুণাচল প্ৰদেশৰ ২৮°০২′উত্তৰ ৯৭°৪৪′পূবত অৱস্থিত। 

### প্ৰশাসন
১৯৪৮ চনত শদিয়া ফ্ৰণ্টিয়াৰ ট্ৰেক্ট বিভাজনৰ পিছত মিচিমি পাহাৰক জিলা হিচাপে ঘোষণা কৰা হৈছিল। আকৌ ১৯৫১ চনত ইয়াৰ সমভূমি অঞ্চলটো অসমৰ প্ৰশাসনিক অধিকাৰ ক্ষেত্ৰলৈ স্থানান্তৰিত কৰা হয়।১৯৫২ চনত মুখ্য কাৰ্যালয় সাদিয়াৰ পৰা তেজুলৈ স্থানান্তৰিত কৰা হয়। যেতিয়া ১৯৫৪ চনত নৰ্থ-ইষ্ট ফ্ৰণ্টিয়াৰ এজেন্সি (এনইএফএ) গঠন হৈছিল, মিচিমি পাহাৰ জিলা লোহিত ফ্ৰণ্টিয়াৰ ডিভিজন হৈ পৰিছিল। 

পাহাৰৰ পশ্চিম অংশ চীনৰ মেদগ কাউণ্টিৰ প্ৰশাসনৰ অধীনত পৰে আৰু পূৱ অংশবোৰ জায়ো কাউণ্টিৰ দ্বাৰা পৰিচালিত হয়। 

### উদ্ভিদ আৰু প্ৰাণী
মিচিমি পাহাৰত মাৰ্চৰ পৰা প্ৰাক-মৌচুমীৰ ধাৰাসাৰ বৰষুণ হয়। আৰ্দ্ৰতা আৰু বৰষুণ প্ৰায় ৯০%। প্ৰায় ৬০০০ বিধ উদ্ভিদ প্ৰজাতি, ১০০ বিধ স্তন্যপায়ী প্ৰজাতিৰ প্ৰাণী আৰু প্ৰায় ৭০০ বিধ প্ৰজাতিৰ চৰাই দেখা পোৱা যায়। মিচিমি পাহাৰত বহুসংখ্যক পখিলা আৰু অন্যান্য কীট পতংগ দেখা পোৱা যায়। এই অঞ্চলত নাতিশীতোষ্ণ কনিফাৰ, চাব-আলপাইন কাঠৰ জোপোহা, আলপাইন ঘাঁহনি, বাঁহ আৰু ঘাঁহনিৰে পৰিপূৰ্ণ। বাঘ, সাধাৰণ নাহৰফুটুকী বাঘ, স্নো নাহৰফুটুকী বাঘ, সোণালী মেকুৰী, জংঘল মেকুৰী, মাৰ্বল যুক্ত মেকুৰী আৰু নাহৰফুটুকী মেকুৰী পোৱা যায়। বিপদাপন্ন ৰঙা পাণ্ডাও উত্তৰ প্ৰান্তত দেখা পোৱা যায় আৰু হুলক গিবন নামনি অঞ্চলত আছে। দিহাং-দিবাং জৈৱমণ্ডল সংৰক্ষণৰ প্ৰধান অংশ আৰু সমগ্ৰ দিবাং বন্যপ্ৰাণী অভয়াৰণ্য মিচিমি পাহাৰৰ এলেকাৰ ভিতৰত পৰে।

### জলবায়ু
শীতকালত তাপমাত্ৰা ৫ ° চেণ্টিগ্ৰেডৰ তলৰ পৰা গ্ৰীষ্মকালত ৩৮ ° চেণ্টিগ্ৰেডলৈকে হয়। 

### মানচিত্ৰ

File:McMahon Line on 1936 Survey of India map of Tibet.jpg|১৯৩৬
File:Txu-oclc-10552568-nh47-13.jpg|১৯৫৪
File:Assam 1891.jpg|১৮৯১
File:British India map of Northeast India and Myanmar, Bengal Assam Meghalaya Arunachal Pradesh Nagaland Manipur Mizoram Tripura regions 1891.jpg|১৮৯১
File:1960 Northern Frontier of India by SOI.jpg|১৯৬০


## তথ্যৰ উৎস

শ্ৰেণী: অৰুণাচল প্ৰদেশ
বৃন্দা আচাৰ্য

**বৃন্দা আচাৰ্য** (; জন্ম: ১৮ ছেপ্টেম্বৰ ১৯৯৪) এগৰাকী ভাৰতীয় অভিনেত্ৰী। তেওঁ মূলতঃ কন্নড় চলচ্চিত্ৰত অভিনয় কৰে। তেওঁ ২০২১ চনত *[[প্ৰেমম পূজ্যম]]* নামৰ কন্নড় চলচ্চিত্ৰ এখনত অভিনয়েৰে ছবিজগতত খোজ দিয়ে। ইয়াৰ পিছত, ২০২৩ চনত তেওঁ *কৌশল্যা সুপ্ৰজা ৰামা* নামৰ ছবিখনত অভিনয় কৰিছিল।

## কৰ্মজীৱন
তেওঁ টিচিএছ আহমেদাবাদত ইণ্টাৰ্ণশ্বিপ কৰিছিল আৰু তাৰ পিছত বিই সম্পূৰ্ণ কৰি টিচিএছ মুম্বাইত এগৰাকী আইটি চিষ্টেম ইঞ্জিনিয়াৰ হিচাপে কৰ্মজীৱনৰ আৰম্ভণি কৰিছিল। তাৰ পিছত তেওঁ বাংগালোৰলৈ গুচি যায় আৰু চলচ্চিত্ৰ উদ্যোগত কেৰিয়াৰ আৰম্ভ কৰাৰ পূৰ্বে ইনফোচিছত কাম কৰিবলৈ আৰম্ভ কৰিছিল। 

কৰ্মজীৱনৰ প্ৰাৰম্ভিক দিনত, তেওঁ *শনি* নামৰ ধাৰাবাহিকত শনি দেৱতাৰ পত্নী দামিনী (এজনী গন্ধৰ্বকন্যা)ৰ চৰিত্ৰত অভিনয় কৰিছিল। ইয়াৰ পিছত, *[[প্ৰেমম পূজ্যম]]* তেওঁৰ প্ৰথমখন কন্নড় ছবিয়ে মুক্তি লাভ কৰে; যিখন অভিনেতা প্ৰেম কুমাৰৰ ২৫তম চলচ্চিত্ৰ আছিল। তেওঁৰ পৰৱৰ্তী ছবিখন আছিল, নাৰীকেন্দ্ৰিক একশ্যনধৰ্মী ছবি *জুলিয়েট ২*, যিখন ২০২৩ চনৰ ফেব্ৰুৱাৰী মাহত মুক্তি পাইছিল। কাহিনী আৰু তেওঁৰ অভিনয়ৰ ক্ষেত্ৰত এই চলচ্চিত্ৰখনেই সৰ্বশ্ৰেষ্ঠ বুলি গণ্য কৰা হৈছিল। 

তেওঁৰ শেহতীয়া চলচ্চিত্ৰখন হʼল *কৌশল্যা সুপ্ৰজা ৰামা*, এখন ৰোমাণ্টিক ড্ৰামাধৰ্মী চলচ্চিত্ৰ। এজন পুৰুষৰ প্ৰকৃত সংজ্ঞা নো কি তাকে লৈ ছবিখন নিৰ্মিত হৈছে।

## চলচ্চিত্ৰপুঞ্জী

## তথ্য উৎস

## বাহ্যিক সংযোগ
* 

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:কৰ্ণাটকৰ ব্যক্তি
শ্ৰেণী:কন্নড় চলচ্চিত্ৰৰ অভিনেত্ৰী
দীপাংকৰ বৰা

**দীপাংকৰ বৰা** (; জন্ম: ১১ অক্টোবৰ ১৯৯৪) অসমৰ এগৰাকী উদ্ভিদবিজ্ঞানী, অধ্যাপক আৰু গৱেষক। 

## ব্যক্তিগত জীৱন
১৯৯৪ চনৰ ১১ অক্টোবৰ তাৰিখে, অসমৰ বিশ্বনাথ জিলাত উদ্ভিদবিজ্ঞানী দীপাংকৰ বৰাই জন্ম গ্ৰহণ কৰিছিল। ভাৰতৰ অন্যতম বৃহৎ চাহ বাগিচা মোনাবাৰী চাহ বাগিচাও এই অঞ্চলটোতে অৱস্থিত। তেওঁৰ পিতৃ মহেশ্বৰ বৰা আৰু মাতৃ বিজন্তি বৰা। তেওঁ ২০১৫ চনত বিশ্বনাথ মহাবিদ্যালয়ৰ পৰা (গুৱাহাটী বিশ্ববিদ্যালয়ৰ অধিভুক্ত) বি এছ চি, ৰাজীৱ গান্ধী বিশ্ববিদ্যালয়ৰ পৰা ২০১৭ চনত এম এছ চি আৰু ২০২২ চনত পি এইচ ডি ডিগ্ৰী লাভ কৰিছিল। তেওঁৰ উদ্ভিদ অন্বেষণ সম্পৰ্কীয় কাম-কাজসমূহৰ সৰহভাগেই তেওঁ উত্তৰ-পূব ভাৰতৰ অৰুণাচল প্ৰদেশ, অসম আৰু মেঘালয় ৰাজ্যতে কৰিছিল। ২০২০ চনৰ পৰা ২০২৩ চনলৈকে তেওঁ গোৱালপাৰা মহাবিদ্যালয়ৰ উদ্ভিদবিজ্ঞান বিভাগৰ সহকাৰী অধ্যাপক আছিল। ২০২৩ চনৰ জুলাই মাহৰ পৰা তেওঁ কলিয়াবৰ মহাবিদ্যালয়ৰ উদ্ভিদবিজ্ঞান বিভাগৰ সহকাৰী অধ্যাপক হিচাপে কৰ্মৰত আছে।

## কৰ্মৰাজি
অন্যান্য বহু উদ্ভিদ গণৰ লগতে উত্তৰ-পূব ভাৰতৰ (হিমালয় আৰু ভাৰত-বাৰ্মা জৈৱ বৈচিত্ৰ্যৰ হটস্পটত) বীগʼনিয়াছ (*Begonia*), গেছনেৰিয়াডছ (*Gesneriaceae*), এৰিষ্টোলচিয়া (*Aristolochia* বা Pipeworts) আৰু ক্ল’ৰ’ফাইটাম (*Chlorophytum*)ৰ ওপৰত কৰা অধ্যয়নৰ বাবে বৰা সুপৰিচিত। এতিয়ালৈকে তেওঁ ২০টাতকৈও অধিক নতুন উদ্ভিদৰ নামকৰণ কৰিছে।

২০২১ চনৰ ফেব্ৰুৱাৰী মাহত, বৰাই তেওঁৰ দুজন সহযোগী বিজ্ঞানীৰ সৈতে অৰুণাচল প্ৰদেশৰ টাৱাং জিলাৰ পেংগা টেং ছ’ৰ পৰা ক্ৰেমন্থডিয়াম ইণ্ডিকাম (*Cremanthodium indicum*) নামৰ এটা নতুন আলপাইন উদ্ভিদ প্ৰজাতিৰ আৱিষ্কাৰ কৰে, যিটো সেই বৰ্ষত আৱিষ্কৃত উদ্ভিদসমূহৰ মাজত অত্যধিক জনপ্ৰিয় হৈ পৰিছিল।

পূব হিমালয়ৰ আলপাইন অঞ্চলত আৱিষ্কৃত আৰু তেওঁৰ প্ৰয়াত বন্ধু শ্ৰীযুত হাওটো খোইয়াঙৰ নামেৰে নামকৰণ কৰা, পেডিকুলাৰিছ খোইয়াংগি (*Pedicularis khoiyangii*) নামৰ উদ্ভিদ প্ৰজাতিটোৰ আৱিষ্কাৰতো তেৱেঁই আছিল। উদ্ভিদ প্ৰজাতিটোৰ সাধাৰণ নাম হ’ল হাওটু'চ্ লুজৱৰ্ট।

২০২০ চনৰ ডিচেম্বৰ মাহত, তিনিগৰাকী ভাৰতীয় বিজ্ঞানী ক্ৰমে ভি.এছ. হৰিশ, এম. ছাবু আৰু দীপাংকৰ বৰাই অৰুণাচল প্ৰদেশৰ পাপুমপাৰে জিলাৰ নিৰ্জুলিৰ পৰা আমোমম অৰুণাচলেন্সে (*Amomum arunachalense*) নামৰ এটা নতুন উদ্ভিদ প্ৰজাতিৰ আৱিষ্কাৰ কৰে।

তেওঁ অসমৰ অৰ্কিডসমূহৰ সংৰক্ষণৰ বাবেও কাম কৰি আছে।

বৰাই বিহালী সংৰক্ষিত বনাঞ্চলত ব্যাপকভাৱে কাম কৰাৰ লগতে ইয়াৰ সুৰক্ষা আৰু উন্নীতকৰণৰ বাবেও মাত মাতি আহিছে।

## ডক্টৰেল গৱেষণা
তেওঁ অৰুণাচল প্ৰদেশৰ ৰাজীৱ গান্ধী বিশ্ববিদ্যালয়ৰ পৰা বিহালী বন্যপ্ৰাণী অভয়াৰণ্য (পূৰ্বতে বিহালী সংৰক্ষিত বনাঞ্চল নামেৰে জনাজাত)ৰ পুষ্পবিজ্ঞান সম্বন্ধীয় অধ্যয়নত পি এইচ ডি ডিগ্ৰী লাভ কৰিছিল। বৰা, "এথ্নʼবʼটানি অৱ নৰ্থইষ্ট ইণ্ডিয়া" নামৰ ৰাজহুৱা ৱেবছাইট এটিৰ সৃষ্টিকৰ্তাও। ই উত্তৰ-পূব ভাৰতৰ উদ্ভিদসমূহৰ নামৰ এক উপযোগী তথ্যকোষ।

## তথ্য উৎস

## বাহ্যিক সংযোগ
*
*
*

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:অসমৰ গৱেষক
শ্ৰেণী:অসমৰ বিজ্ঞানী
শ্ৰেণী:ভাৰতীয় উদ্ভিদবিজ্ঞানী
আহমদ আলি বাঁশকান্দি বঁটা

**আহমদ আলি বাঁশকান্দি বঁটা** হৈছে অসম চৰকাৰৰ সাংস্কৃতিক পৰিক্ৰমা বিভাগৰ দ্বাৰা প্ৰদান কৰা এটি মৰ্য্যদাপূৰ্ণ বঁটা। এই বঁটা ভাষা, সাহিত্য, সংস্কৃতি আৰু সাম্প্ৰদায়িক সৌহাৰ্দ্যৰ প্ৰচাৰত গুৰুত্বপূৰ্ণ অৱদান আগবঢ়োৱা ব্যক্তিসকলক প্ৰদান কৰা হয়। এই বঁটা ২০১৫ চনত তৰুণ গগৈ চৰকাৰৰ দিনত প্ৰথমবাৰৰ বাবে প্ৰবৰ্তন কৰা হয় আৰু ইয়াৰ পৰ্যায়ক্ৰমিক ব্যৱধান তিনি বছৰ।

## ইতিহাস
আহমদ আলি বাঁশকান্দি বঁটা প্ৰখ্যাত ইছলামী বিদ্বান তথা চুফী দাৰ্শনিক আহমদ আলি বাঁশকান্দিৰ সোঁৱৰণত প্ৰবৰ্তন কৰা হৈছে। তেওঁ আছিল দাৰুল উলুম বাঁশকান্দিৰ প্ৰথম শ্বেইখুল হাদীছ। অনুষ্ঠানটো উত্তৰ পূব ভাৰতৰ জ্ঞান আৰু শান্তিৰ কেন্দ্ৰ হিচাপে পৰিচিত। অসমত সাম্প্ৰদায়িক সম্প্ৰীতি আৰু সংস্কৃতিক একতা বৃদ্ধি কৰাৰ ক্ষেত্ৰত আহমদ আলী চাহাবৰ অৱদান যথেষ্ট প্ৰশংসনীয়।

## বঁটাৰ বৈশিষ্ট্য
এই বঁটাত এজন প্ৰাপকক এখন প্ৰমাণপত্ৰ, পৰম্পৰাগত পোছাক (অঙ্গবস্ত্ৰ), এক সন্মানজনক উপহাৰ (শৰাই) আৰু ১ লাখ টকাৰ পুৰস্কাৰ প্ৰদান কৰা হয়। এই বঁটাই সমাজ কল্যাণৰ বাবে শান্তি আৰু সম্প্ৰীতি হকে কাম কৰা ব্যক্তিৰ ওপৰত গুৰুত্ব দিয়ে।

## উদ্দেশ্য
আহমদ আলি বাঁশকান্দি বঁটাৰ প্ৰধান উদ্দেশ্য হৈছে অসমৰ সাংস্কৃতিক ঐতিহ্য ৰক্ষা কৰা আৰু সাম্প্ৰদায়িক সম্প্ৰীতি বৃদ্ধি কৰা। আহমদ আলি বাঁশকান্দি চাহাবৰ স্মৃতিত প্ৰতিষ্ঠিত এই বঁটা তেওঁৰ মানবতা, সমতাৰ বাণী আৰু বিভিন্ন জাতি-জনগোষ্ঠীৰ মাজত একতা স্থাপনৰ আদৰ্শৰ প্ৰতিফলন।

## বঁটা প্ৰাপকসকল
বছৰ অনুসৰি আহমদ আলি বাঁশকান্দি বঁটা প্ৰাপকসকল হৈছে:

## তথ্যসূত্ৰ

শ্ৰেণী:পুৰস্কাৰ
শ্ৰেণী:ভাৰতীয় সাহিত্য সন্মান
শ্ৰেণী:অসমৰ সংস্কৃতি
জাগুন

**জাগুন ** () উত্তৰ-পূব ভাৰতৰ ৰাজ্য অসমৰ তিনিচুকীয়া জিলাৰ মাৰ্ঘেৰিটা মহকুমাৰ অন্তৰ্গত এখন সৰু বজাৰ লগতে চহৰ। ই নিকটতম কয়লাক্ষেত্ৰ টিপঙৰ পৰা প্ৰায় ৭ কিমি (৪.৩ মাইল) দূৰত, লেখাপানীৰ পৰা ১১ কিমি (৬.৮ মাইল) দূৰত, তিৰাপ গাঁওৰ পৰা ১৭ কিমি (১১ মাইল) দূৰত আৰু লিডোৰ পৰা ২০ কিমি (১২ মাইল) দূৰত অৱস্থিত।জাগুন ৩১৫ নং ৰাষ্ট্ৰীয় ঘাইপথৰ দ্বাৰা লিডোৰ সৈতে সংযুক্ত। ৰাষ্ট্ৰীয় ঘাইপথ ৩১৫ যি লিডো আৰু জাগুনৰ মাজেৰে পাংচাউ পাৰ হৈ ইণ্ডো-ম্যানমাৰ সীমান্তৰ (ষ্টিলৱেল ৰোড) সৈতে সংযোগ স্থাপন কৰিছে। ইয়াত ২ খন চৰকাৰী উচ্চ বিদ্যালয়, ১২ খন মধ্য বিদ্যালয় আৰু ২০ খনতকৈ অধিক প্ৰাথমিক বিদ্যালয় আছে।

জাগুনৰ মুঠ ভৌগোলিক এলেকা হৈছে ৩৩৪.৯ হেক্টৰ। জাগুনৰ মুঠ জনসংখ্যা ৩,১৩৯ জন, যাৰ ভিতৰত পুৰুষৰ জনসংখ্যা ১,৬৬৯ আৰু মহিলাৰ জনসংখ্যা ১,৪৭০। জাগুনত  প্ৰায় ৬৯১ টা  পৰিয়ালৰ ঘৰ আছে। জাগুন এলেকাৰ
পিনকোড ৭৮৬১৮৮। জাগুন গাওঁত অসমৰ তুলনাত সাক্ষৰতাৰ হাৰ অধিক। ২০১১ চনৰ লোকপিয়ল অনুসৰি জাগুন গাঁৱৰ সাক্ষৰতাৰ হাৰ আছিল ৮১.৭২%, অসমৰ ৭২.১৯%-ৰ তুলনাত। জাগুনত পুৰুষৰ সাক্ষৰতাৰ হাৰ ৮৭.২২% আৰু মহিলাৰ সাক্ষৰতাৰ হাৰ আছিল ৭৫.৪৪%। 

### কাষৰীয়া চহৰ তথা গাঁও
জাগুনৰ কাষৰীয়া চহৰ তথা গাঁওসমূহ হ'ল 
* টিপং
*লেখাপানী
*তিৰাপ গাঁও
*লিডো,অসম

## তথ্যৰ উৎস

শ্ৰেণী:অসমৰ ঠাইশ্ৰেণী: তিনিচুকীয়া জিলা
আমিন খান

**আমিনুল ইছলাম খান** (জন্ম ২৪ ডিচেম্বৰ ১৯৭২) এজন বাংলাদেশী অভিনেতা। তেওঁৰ জন্ম সাতখিৰা জিলাৰ কালিগঞ্জ থানাৰ অন্তৰ্গত মৌতলা ইউনিয়নৰ এটা মুছলমান পৰিয়ালত ৷ তেওঁৰ কিছুমান উল্লেখযোগ্য ছবিৰ ভিতৰত ফুল নেবো না আশ্ৰু নেবো, সপোন নায়ক, বীৰ ঈশান, বাংলা কমাণ্ডো, হৃদয় আমাৰ, হীৰা চুনি পান্না, পিতা আসন, হৃদয় বন্ধন ইত্যাদি। তেওঁৰ চলচ্চিত্ৰ জীৱনত এতিয়ালৈকে ১৯০ খনতকৈও অধিক ছবিত অভিনয় কৰিছে। ‘হৃদ্যো অমৰ’ চিনেমাৰ জৰিয়তে তেওঁ জনপ্ৰিয়তা অৰ্জন কৰিছিল।

## তথ্যসূত্র
নীৰমহল

**নীৰমহল () **যাক টুইজিলিকমা নুয়ুং অৰ্থাৎ'জল প্ৰাসাদ' বুলিও জনা যায়। নীৰমহল হৈছে ত্ৰিপুৰা ৰাজ্যৰ এটা প্ৰাক্তন ৰাজকীয় প্ৰাসাদ। এই নীৰমহলটো ১৯৩০ চনত **মহাৰাজ বীৰ বিক্ৰম কিশোৰ মাণিক্য বাহাদুৰে** নিৰ্মাণ কৰিছিল।এই মহলটো ভাৰতৰ আটাইতকৈ ডাঙৰ পানীৰ প্ৰাসাদ। এই প্ৰাসাদটো ত্ৰিপুৰাৰ ৰাজধানী আগৰতলাৰ পৰা ৫৩
কিলোমিটাৰ দূৰত মেলাঘৰত ৰুদ্ৰসাগৰ হ্ৰদৰ (টুইজিলিকমা) মাজত অৱস্থিত।

### ইতিহাস

ত্ৰিপুৰাৰ 'হ্ৰদ প্ৰাসাদ' নীৰ-মহল ৰাজপৰিয়ালৰ গ্ৰীষ্মকালীন বাসস্থান হিচাপে নিৰ্মাণ কৰা হৈছিল। বৰ্তমানে বিশ্বৰ দ্বিতীয় দীৰ্ঘতম অৱশিষ্ট ৰাজবংশ বুলি ধাৰণা কৰা
মাণিক্য ৰাজবংশৰ মহাৰাজ বীৰ বিক্ৰম কিশোৰ মণিক্য দেব্বাৰ্মাই ১৯২১ চনত এই প্ৰসাদটো নিৰ্মাণ কৰিছিল। 
১৯২১ চনত মহাৰাজই ব্ৰিটিছ কোম্পানী মাৰ্টিন আৰু বাৰ্ণছক ৰুদ্ৰাসাগৰ হ্ৰদৰ মাজত এক অনন্য শৈলীত পানীৰ প্ৰাসাদ নিৰ্মাণৰ কমিছন দিয়ে। হ্ৰদৰ প্ৰাসাদটো মহাৰাজৰ নিজৰ বিতং নিৰ্দেশনাত ডিজাইন আৰু নিৰ্মাণ কৰা হৈছিল আৰু হিন্দু আৰু মোগল স্থাপত্য শৈলীৰ মিশ্ৰণ কৰিছিল। মাৰ্বল আৰু বিভিন্ন শিলৰ ব্যাপক ব্যৱহাৰ কৰা হৈছিল প্ৰসাদটোৰ বেলকনি, টাৱাৰ, পেভিলিয়ন আৰু দলঙৰ প্ৰসাৰতাৰ বাবে। দূৰৰ পৰা দেখা পোৱা গম্বুজ আকৃতিৰ মিনাৰবোৰেও নীৰ মহলক এক দূৰ্গৰ দৰে দেখা যায়। কোৱা হয় যে প্ৰাসাদটো নিৰ্মাণ কৰিবলৈ ন বছৰ লাগিছিল।

### স্থাপত্য

পানীৰে আগুৰি থকা প্ৰসাদটো ভাৰতৰ ভিতৰত আটাইতকৈ ডাঙৰ আৰু পূৱ ভাৰতৰ একমাত্ৰ প্ৰাসাদ। ভাৰতত মাত্ৰ দুটা পানীৰ প্ৰাসাদ আছে, আনটো হৈছে ৰাজস্থানৰ জল মহল। অৱশ্যে, পিছৰটো নীৰমহলতকৈ আকাৰত যথেষ্ট সৰু। 
প্ৰসাদটো দুটা ভাগত বিভক্ত। প্ৰসাদৰ পশ্চিম দিশটোক অন্দৰ মহল বুলি জনা যায়। এইটো ৰাজপৰিয়ালৰ বাবে তৈয়াৰ কৰা হৈছিল। পূব ফালটো হৈছে এক মুক্ত থিয়েটাৰ য'ত মহাৰাজ আৰু তেওঁলোকৰ ৰাজপৰিয়ালৰ আনন্দৰ বাবে নাটক, থিয়েটাৰ, নৃত্য আৰু অন্যান্য সাংস্কৃতিক অনুষ্ঠানৰ আয়োজন কৰা হৈছিল। প্ৰসাদটোত মুঠ ২৪টা কোঠা আছে। নীৰ-মহলৰ ভিতৰত দুটা চিৰি আছে যাৰ দ্বাৰা ৰুদ্ৰসাগৰ হ্ৰদৰ পানীত অৱতৰণ কৰা হয়। মহাৰাজসকলে 'ৰাজঘাট'ৰ পৰা হস্তচালিত নাৱেৰে প্ৰসাদলৈ গৈছিল। 

### আকৰ্ষণৰ কাৰণ
প্ৰতি বছৰে আগষ্ট মাহত নীৰমহল **জল উৎসৱ** নামৰ স্থানীয় লোকসকলে এটা উৎসৱ পালন কৰে। উৎসৱটো ৩ দিন ধৰি চলি থাকে আৰু সন্ধিয়া বহুতো ৰঙীন সাংস্কৃতিক অনুষ্ঠান আৰু অনুষ্ঠান অনুষ্ঠিত হয়। নীৰমহল পানী উৎসৱৰ অন্যতম আকৰ্ষণ হ'ল হ্ৰদত সংঘটিত হোৱা নাও দৌৰ। প্ৰতিযোগিতাখনত বিভিন্ন ধৰণৰ নাৱে অংশগ্ৰহণ কৰে। ইয়াৰ বাহিৰেও, উৎসৱৰ সময়ত এক সাঁতোৰ প্ৰতিযোগিতাও অনুষ্ঠিত কৰা হয়। 

### দৃশ্যাৱলী
ৰুদ্ৰসাগৰ হ্ৰদৰ মাজভাগত থকা নীৰমহলৰ 'ৱাটাৰ পেলেচ'ৰ বাহিৰৰ আৰু ভিতৰৰ দৃশ্যৰ ফটো:-

File:Neermahal, Tripura Agartala, India.jpg|ৰুদ্ৰসাগৰ হ্ৰদৰ পৰা নীৰমহলৰ সম্পূৰ্ণ দৃশ্য। 
File:Neermahal 29122015.jpg| নিশাৰ নিৰমহল, প্ৰাসাদৰ পোহৰ পানীত প্ৰতিফলিত হয়। 
File:Interior of Neermahal, Tripura.JPG|নীৰমহলৰ ভিতৰভাগ


## তথ্যৰ উৎস

শ্ৰেণী: স্থাপত্যশ্ৰেণী: উত্তৰ পূব ভাৰতশ্ৰেণী: ত্ৰিপুৰা
বৰ্ষা ভোঁচলে

**বৰ্ষা ভোঁচলে ()** (জন্ম, ১৯৫৬ –মৃত্যু,৮ অক্টোবৰ ২০১২) মুম্বাইৰ আবাসী ভাৰতীয় গায়িকা, সাংবাদিক আৰু লেখিকা আছিল। তেওঁ গায়িকা আশা ভোঁসলেৰ জীয়ৰী আছিল।

### কৰ্মজীৱন
বৰ্ষা ভোঁচলে এগৰাকী পেছাদাৰী হিন্দী আৰু ভোজপুৰী নেপথ্য গায়িকা আছিল আৰু নিজা মাতৃ আশা ভোঁচলেৰ সৈতে সংগীতানুষ্ঠানত উপস্থিত হৈছিল। বৰ্ষাই ১৯৭৩ চনত মুম্বাইৰ পেড্ডাৰ ৰোডৰ হিল গ্ৰেঞ্জ হাই স্কুলৰ পৰা আইএছচি ৰ সৈতে বিদ্যালয় সমাপ্ত কৰিছিল।
তেওঁ মুম্বাইৰ বোম্বাই বিশ্ববিদ্যালয়ৰ অন্তৰ্গত এলফিনষ্টোন মহাবিদ্যালয়ত ৰাজনীতি বিজ্ঞান অধ্যয়ন কৰিছিল। তেওঁ ভাৰতীয় ৱেব পৰ্টেলত ৰেডিফত ১৯৯৭-২০০৩ চনলৈ স্তম্ভ লিখিছিল।
১৯৯৪ - ১৯৯৮ চনলৈ 'দ্য চানডে অবজাৰ্ভাৰ'ৰ বাবে স্তম্ভ আৰু ১৯৯৩ চনত 'জেণ্টলমেন' আলোচনীৰ বাবে স্তম্ভ লিখিছিল। তেওঁ 'টাইমছ অৱ ইণ্ডিয়া' আৰু 'ৰক্ষক – দ্য প্ৰটেক্টৰ পুলিচ' আলোচনীৰ বাবে কেইটামান প্ৰবন্ধও লিখিছিল। 

### ব্যক্তিগত জীৱন
বৰ্ষা নিজ মাতৃৰ সৈতে মুম্বাইত বাস কৰিছিল। পাছত তেওঁ এগৰাকী ক্ৰীড়া লেখক আৰু জনসম্পৰ্ক পেছাদাৰী লোক হেমন্ত কেংক্ৰেক বিয়া কৰাইছিল যদিও দম্পতীহালে ১৯৯৮ চনত বিবাহ বিচ্ছেদ কৰিছিল। তেওঁ পাছলৈ হতাশাত ভুগিছিল। এজন ঘনিষ্ঠ বন্ধুৰ মৃত্যুৰ ফলত মানসিকভাৱে ভাগি পৰিছিল আৰু মানসিক চিকিৎসা কৰাইছিল। 
খবৰ অনুসৰি ২০০৮ চনৰ ৯ ছেপ্টেম্বৰত তেওঁ নিৰ্ধাৰিত ঔষধতকৈ অত্যধিক পৰিমাণ গ্ৰহণ কৰি আত্মহত্যাৰ চেষ্টা কৰিছিল। যাৰ ফলত তেওঁক মুম্বাইৰ জচলোক চিকিৎসালয়ত ভৰ্তি কৰোৱা হৈছিল। 
২০১২ চনৰ ৮ অক্টোবৰত বৰ্ষা ভোঁচলে মুম্বাইস্থিত নিজৰ প্ৰভু কুঞ্জৰ বাসগৃহত আত্মহত্যা কৰিছিল। বৰ্ষাৰ মৃতদেহটো মাকৰ চালক আৰু দাসীয়ে তাইৰ ঘৰৰ চোফাত তেজৰে তুমুৰলি অৱস্থাত আৱিষ্কাৰ কৰিছিল। মুম্বাই আৰক্ষীয়ে পিছত আত্মহত্যাৰ কথা নিশ্চিত কৰিছিল আৰু কৈছিল যে বৰ্ষাই নিজৰ অনুজ্ঞাপ্ৰাপ্ত অস্ত্ৰৰে নিজৰ মূৰত গুলীয়াই আত্মহত্যা কৰিছিল।

## তথ্যৰ উৎস
শ্ৰেণী: ভাৰতীয় কণ্ঠশিল্পীশ্ৰেণী: সাংবাদিকশ্ৰেণী:লেখিকাশ্ৰেণী:মৃত ব্যক্তি
উদয়পুৰ, ত্ৰিপুৰা

**উদয়পুৰ () (/ˈuːdaɪˌpʊə/)** ভাৰতৰ ত্ৰিপুৰা ৰাজ্যৰ তৃতীয় বৃহৎ নগৰাঞ্চল।  পূৰ্বতে ইয়ক ৰঙামাটি বুলি জনা গৈছিল। ত্ৰিপুৰাৰ মাণিক্য ৰাজবংশৰ ৰাজত্বকালত চহৰখন ৰাজ্যখনৰ ৰাজধানী আছিল। এই চহৰখন ত্ৰিপুৰ সুন্দৰী মন্দিৰৰ বাবে বিখ্যাত যাক ত্ৰিপুৰেশ্বৰী মন্দিৰ বুলিও জনা যায়। এই মন্দিৰ হৈছে ৫১টা শক্তি পীঠৰ ভিতৰত এটা পৱিত্ৰ স্থান বুলি গণ্য কৰা হয়। এই চহৰখন গোমতী জিলাৰ এখন পৌৰ পৰিষদ আৰু লগতে গোমতী জিলাৰ মুখ্য কাৰ্যালয়। উদয়পুৰ ত্ৰিপুৰাৰ ৰাজধানী আগৰতলাৰ পৰা প্ৰায় ৫১ কিলোমিটাৰ দূৰত। 

### ভৌগোলিক পৰিবেশ
উদয়পুৰ ২৩.৫৩° উত্তৰ আৰু ৯১.৪৮°পূবত অৱস্থিত। চহৰখনৰ গড় উচ্চতা ২২ মিটাৰ (৭২ ফুট)। গোমতী নদী উদয়পুৰৰ মাজভাগৰ মাজেৰে পাৰ হৈ গৈছে আৰু ইয়াৰ ভূমিৰ জলসিঞ্চনত গোমতী নদীয়ে অৰিহণা যোগাইছে।  

### জনসংখ্যা
২০১১ চনৰ ভাৰতৰ লোকপিয়ল অনুসৰি উদয়পুৰ পৌৰ পৰিষদৰ জনসংখ্যা আছিল ৩২,৭৫৮ যাৰ ভিতৰত ১৬,৫৯৩জন পুৰুষ আৰু ১৬,১৬৫ গৰাকী মহিলা আছিল। উদয়পুৰত মুঠ শিক্ষিতৰ সংখ্যা আছিল ২৮,৩৭৮ জন, যাৰ ভিতৰত ১৪,৫৬৩জন পুৰুষ আৰু ১৩,৮১৫৫ গৰাকী মহিলা আছিল। উদয়পুৰৰ এক কাৰ্যকৰী সাক্ষৰতাৰ হাৰ ৯৪.৮৪%, যাৰ ভিতৰত পুৰুষৰ সাক্ষৰতা ৯৬.৫০%, আৰু মহিলাৰ সাক্ষৰতা হৈছে ৯৩.১৫%। উদয়পুৰত ০-৬ বছৰ বয়সৰ জনসংখ্যা হৈছে ২,৮৩৬ জন। চহৰখনৰ পৰিয়ালৰ সংখ্যা ৮৫৩০ টা। উদয়পুৰত অনুসূচীত জাতি আৰু অনুসূচীত জনজাতিৰ সংখ্যা ক্ৰমান্বয়ে ৬,৩২৬ আৰু ৩৬৩ জন।

### আকৰ্ষণীয় স্থানসমূহ
উদয়পুৰত ভালেকেইটা মন্দিৰ আছে যাৰ ভিতৰত আটাইতকৈ বিখ্যাত হৈছে ত্ৰিপুৰ সুন্দৰী মন্দিৰ। ত্ৰিপুৰ সুন্দৰী মন্দিৰ হৈছে ৫১টা শক্তি পীঠৰ ভিতৰত এটা। মন্দিৰটো ১৫০১ চনত মহাৰাজ ধন্য মাণিক্য দেববৰ্মাই নিৰ্মাণ কৰিছিল। মন্দিৰৰ কাষত এটা ডাঙৰ হ্ৰদ আছে যাক কল্যাণ সাগৰ বুলি জনা যায়। ভুৱনেশ্বৰী মন্দিৰ ইয়াৰ আন এটা বিখ্যাত মন্দিৰ। গুণবতী মন্দিৰ, জগন্নাথ মন্দিৰ, মহাদেৱ মন্দিৰ হৈছে অন্যান্য বিখ্যাত মন্দিৰ। উদয়পুৰক **হ্ৰদ চহৰ** বুলিও জনা যায় আৰু ইয়াত বহুতো সুন্দৰ হ্ৰদ আছে। তাৰে কিছুমান হৈছে জগন্নাথ দিঘী, মহাদেৱ দিঘী, অমৰ সাগৰ, ধনসাগৰ আৰু কল্যাণ সাগৰ। ইয়াত **নজৰুল গ্ৰন্থাগৰ** নামৰ এটা ৰাষ্ট্ৰীয় পুথিভঁৰালও আছে। পুথিভঁৰালটো বিখ্যাত কবি কাজী নজৰুল ইছলামৰ নামেৰে নামকৰণ কৰা হৈছে। টেপানিয়া ইকো পাৰ্ক আৰু পুৰণি ৰাজবাৰী উদয়পুৰৰ অন্যান্য আকৰ্ষণ। ইয়াক ত্ৰিপুৰাৰ **পৰ্যটন ৰাজধানী** বুলি কোৱা হয়। 

### পৰিবহণ ব্যৱস্থা

উদয়পুৰ ৰেল ষ্টেচন মাতাবাৰীৰ ওচৰত অৱস্থিত। ষ্টেচনটো লামডিং-চাব্ৰুম শাখাত অৱস্থিত, যি উত্তৰ-পূব সীমান্ত ৰেলৱেৰ লামডিং ৰেল বিভাগৰ অধীনত আছে। মনোমোহা স্থাপত্যশৈলীৰে নিৰ্মিত এইটো ৰেল ষ্টেচন ভাৰতৰ আটাইতকৈ ধুনীয়া ৰেল ষ্টেচনসমূহৰ ভিতৰত এটা। উদয়পুৰ ৰাষ্ট্ৰীয় ঘাইপথ নং ৮ আগৰতলাৰ পৰা চাব্ৰুম খণ্ডত অৱস্থিত। ৰাজৰবাগ বাছ ষ্টেণ্ডৰ পৰা গোটেই দিনটো ৰাজধানী আগৰতলা আৰু ৰাজ্যৰ অন্যান্য চহৰলৈ পথ সংযোগ উপলব্ধ। ৰাজ্যখনৰ আটাইতকৈ ডাঙৰ নদী গোমতী চহৰখনৰ মাজেৰে পাৰ হৈ গৈছে। নদীৰ গভীৰতালৈ লক্ষ্য কৰি নদীৰ মাজেৰে পানীৰ সংযোগ তথা যাতায়াতৰ সুবিধা সৃষ্টি কৰাটো কেন্দ্ৰীয় চৰকাৰৰ এটা শুভ ভৱিষ্যত প্ৰকল্পৰ এটা অংশ।

### ফটো গেলাৰী

Image:Cituudaipur (35).JPG|উদয়পুৰ বাছ ষ্টেণ্ড
Image:TRIPURESHWARI TEMPLE.jpg|ত্ৰিপুৰ সুন্দৰী মন্দিৰ


## তথ্যৰ উৎস
শ্ৰেণী:ত্ৰিপুৰাৰ নগৰ-মহানগৰ
পাংচাউ পাছ

**পাংচাউ পাছ বা পান চাউং পাছ (বাৰ্মিজ: ပန်ဆေလမ်းကြောင်းာ) **৩,৭২৭ ফুট উচ্চতাত (১,১৩৬ মিটাৰ) ভাৰত-ম্যানমাৰ সীমান্তৰ পাটকাই পাহাৰৰ শিখৰত অৱস্থিত এটা পাছ। পাছটোৱে অসম সমভূমিৰ পৰা বাৰ্মালৈ যোৱা আটাইতকৈ সহজ পথবোৰৰ এটা। 
পাছটো বিখ্যাত লিডো ৰোড (ষ্টিলৱেল ৰোড)ত অৱস্থিত আৰু ম্যানমাৰৰ অঞ্চলৰ নিকটতম গাওঁ পাংচাউৰ নামেৰে নামকৰণ কৰা হৈছে। পাংচাউ গাওঁখন পাছৰ পৰা ২ কিলোমিটাৰ পূৱত অৱস্থিত। ভাৰতৰ পূৰ্বতম বিন্দু "চৌকান পাছ" - চাংলাং জিলাৰ বিজয়নগৰৰ পূবত - পাংচাউ পাছৰ উত্তৰ-পূবত অৱস্থিত। 

### ইতিহাস
### প্ৰাৰম্ভিক যুগ
১৩শ শতিকাত আহোমসকলে অসমলৈ আগমন আৰু বসতিৰ বাবে এইটো পথ সঘনাই ব্যৱহৃত কৰিছিল। 

### বৃটিছৰ শাসন কাল
উনবিংশ শতিকাৰ শেষৰ ফালে ব্ৰিটিছে ভাৰতৰ পৰা উত্তৰ বাৰ্মাৰ মাইটকিনালৈ হুকাৱং উপত্যকাৰ মাজেৰে সম্ভাৱ্য ৰেলপথ তৈয়াৰ কৰিবলৈ পাছটো চাইছিল। কিয়নো সেই সময়ত এই অঞ্চল ব্ৰিটিছ সাম্ৰাজ্যৰ অংশ আছিল, কিন্তু কোনো ৰেলপথ নিৰ্মাণ কৰা হোৱা নাছিল। 
দ্বিতীয় বিশ্বযুদ্ধৰ সময়ত চীনত জাপানীসকলৰ সৈতে যুঁজ দিয়া জাতীয়তাবাদী চীনা বাহিনীৰ সৈতে ব্ৰিটিছ ভাৰতক সংযোগ কৰা ষ্টিলৱেল ৰোড (লিডো ৰোড)ৰ বাবে পাছটো বিখ্যাত হৈ পৰে। লিডোৰ পৰা পাংচাউ পাছলৈ দূৰত্ব হৈছে ৬১ কিমি (৩৮ মাইল)। পাছটোৰ ভয়ংকৰ ঢাল আৰু বোকাৰ বাবে, যাৰ ফলত পাছটোত উঠাটো কঠিন হৈ পৰিছিল। সেয়ে যুদ্ধৰ সময়ত ইয়াক "হেল পাছ" বা নৰকৰ পাছ বুলি অভিহিত কৰা হৈছিল।

### বৰ্তমান যুগ
২০০৭ চনৰ পৰা পাংচাউ পাছ শীতকালীন উৎসৱ অৰুণাচল প্ৰদেশৰ নামপঙত প্ৰতি বছৰে জানুৱাৰীৰ তৃতীয় সপ্তাহত আয়োজিত হয়। এয়া হৈছে এক যুটীয়া ভাৰত-ম্যানমাৰ ৩ দিনীয়া বাৰ্ষিক গোলকীয় গ্ৰাম্য অনুষ্ঠান। এই উৎসৱত উত্তৰ-পূব ভাৰত আৰু ম্যানমাৰৰ বিভিন্ন সংস্কৃতি প্ৰদৰ্শন কৰা হয়। যাৰ ভিতৰত আছে লোকগীত, লোক নৃত্য, কলা, শিল্পকলা, জাতিগত খাদ্য, আৰু পৰম্পৰাগত ক্ৰীড়া, আৰু টাংচা নাগা জনজাতিৰ সংস্কৃতি। টাংচা ৰংগ্ৰাণ্ড যুদ্ধ নৃত্য, লুংচাং নৃত্য, ৱাঞ্চো নৃত্য, বিহু নৃত্য, আৰু বাঁহনৃত্য আদি প্ৰদৰ্শন কৰা হয়।

## তথ্যৰ উৎস
শ্ৰেণী:ভাৰতশ্ৰেণী: ম্যানমাৰ
পূব মৈথিলী

**পূব মৈথিলী** বা **পূৰ্বী মৈথিলী** হৈছে মৈথিলী ভাষাৰ এটা উপভাষা, যিটো প্ৰধানকৈ ভাৰতৰ মিথিলা অঞ্চলত কোৱা হয়। ইয়াক প্ৰধানকৈ ভাৰতৰ বিহাৰ ৰাজ্যৰ পূৰ্ণিয়া বিভাগত কোৱা হয়। ভাৰতৰ ২০১১ চনৰ লোকপিয়ল অনুসৰি এই ভাষাৰ প্ৰায় ১১,১১৬ জন বক্তা আছে। ই ভাগলপুৰ আৰু দুমকা অঞ্চলত কোৱা অংগিকা ভাষাৰ সৈতে বহুত মিল আছে।

## তথ্যসূত্ৰ


শ্ৰেণী:ভাষা
শ্ৰেণী: ভাৰতৰ ভাষা
কৃষ্ণাই নদী

**কৃষ্ণাই নদী ()** হৈছে ভাৰতৰ অসম ৰাজ্যৰ ব্ৰহ্মপুত্ৰ নদীৰ এখন উপনদী। কৃষ্ণাই নদী মেঘালয়ৰ পশ্চিম গাৰো পাহাৰত উৎপন্ন হৈছে। কৃষ্ণাই নদী গোৱালপাৰা জিলাৰ মাটিয়াত দুধনৈ নদীৰ সৈতে মিলিত হয় আৰু তাৰ পিছত ব্ৰহ্মপুত্ৰ নদীৰ সৈতে সঙ্গম ৰখাৰ আগতে মৰনৈ নদী হিচাপে নাম লৈছে। 

অসমত বানপানীৰ সময়ত অঞ্চলটোৰ ব্ৰহ্মপুত্ৰ আৰু ইয়াৰ উপনদী কৃষ্ণাই নদীত পানীৰ স্তৰ বৃদ্ধি পায় তথা নদীবোৰ উপচি পৰাৰ ফলত হাওৰা ঘাট গাঁৱত স্থানীয় লোকসকলৰ জীৱন গুৰুতৰভাৱে প্ৰভাৱিত হয়, যাৰ ফলত বহুতো স্থানীয় লোক ক্ষতিগ্ৰস্ত হয়। অৱশ্যে এন ডি আৰ এফৰ  দলে বানপীড়িত গাওঁখনত উপস্থিত হৈ স্থানীয় লোকসকলক সুৰক্ষিত স্থানলৈ লৈ যায়।
= লগতে চাওক =
* ব্ৰহ্মপুত্ৰ নদী
## তথ্যৰ উৎস
শ্ৰেণী: অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
নেচনেল ষ্টক একচেঞ্জ

**নেচনেল ষ্টক এক্সচেঞ্জ অফ ইণ্ডিয়া লিমিটেড ()(NSE) (এন.এছ.ই.)** হৈছে মুম্বাইস্থিত ভাৰতৰ এক আগশাৰীৰ ষ্টক এক্সচেঞ্জ। এনএছই বিভিন্ন বিত্তীয় প্ৰতিষ্ঠান যেনে বেংক আৰু বীমা কোম্পানীৰ মালিকানাধীন। নেচনেল ষ্টক একচেঞ্জ ১৯৯২ চনত প্ৰতিষ্ঠা কৰা হৈছিল।ব্যৱসায়ৰ ক্ষেত্ৰত এইটো বিশ্বৰ তৃতীয় সৰ্ববৃহৎ ষ্টক এক্সচেঞ্জ। ইয়াৰ ভি-ছেট টাৰ্মিনেলবোৰ ভাৰতৰ ৩২০খন চহৰত বিস্তৃত। এক আধুনিক আৰু সম্পূৰ্ণ স্বয়ংক্ৰিয় স্ক্ৰীণ-আধাৰিত ইলেক্ট্ৰনিক ট্ৰেডিং প্ৰণালী প্ৰদান কৰা এন.এছ.ই. হৈছে দেশৰ প্ৰথম বিনিময়ক। এন.এছ.ই.-ৰ সূচক- নিফটি ৫০(ৰাষ্ট্ৰীয় সূচক ফিফটি) ভাৰত আৰু সমগ্ৰ বিশ্বৰ বিনিয়োগকাৰীসকলে ভাৰতীয় মূলধন বজাৰৰ বেৰোমিটাৰ হিচাপে ব্যাপকভাৱে ব্যৱহাৰ কৰে। 

### ইতিহাস
ভাৰতীয় ইকুইটি বজাৰত স্বচ্ছতা অনাৰ বাবে ১৯৯২ চনত ৰাষ্ট্ৰীয় ষ্টক এক্সচেঞ্জ অন্তৰ্ভুক্ত কৰা হৈছিল। ১৯৯১ চনত ফেৰৱানী সমিতিয়ে নিৰ্ধাৰণ কৰা পৰামৰ্শৰ ওপৰত আধাৰিত কৰি ভাৰত চৰকাৰৰ নিৰ্দেশত নেচনেল ষ্টক একচেঞ্জ বা চমুকৈ এনএছই স্থাপন কৰা হৈছিলআৰু ১৯৯২ চনত আইডিবিআইৰ(IDBI) দ্বাৰা নিযুক্ত পাঁচজনীয়া সদস্যৰ (ৰবি নাৰায়ণ, ৰাঘৱন পুত্ৰন, কে কুমাৰ, চিত্ৰ শংকৰণ আৰু আশিসকুমাৰ চৌহান) এটা দলে এই বিষয়ে খচৰা প্ৰস্তুত কৰিছিল। সদস্যপদৰ ব্যৱসায় কৰাটো দালালৰ এটা গোটত সীমাবদ্ধ থকাৰ পৰিৱৰ্তে, এন.এছ.ই.-য়ে নিশ্চিত কৰিছিল যে যিকোনো ব্যক্তি যোগ্য, অভিজ্ঞ আৰু নিম্নতম বিত্তীয় প্ৰয়োজনীয়তা পূৰণ কৰা লোকক বাণিজ্য কৰিবলৈ অনুমতি দিয়া হ'ব।
এন.এছ.ই. বা নেচনেল ষ্টক একচেঞ্জ লিমিটেডে ১৯৯৪ চনৰ ৩০ জুনত পাইকাৰী ঋণ বজাৰ (ডব্লিউ.ডি.এম.) শাখা আৰু ইকুইটি শাখাৰ কাম ১৯৯৪ চনৰ ৩ নভেম্বৰ তাৰিখে কাম আৰম্ভ কৰিছিল। ইলেক্ট্ৰনিক বাণিজ্য সুবিধা প্ৰৱৰ্তন কৰা এইটো ভাৰতৰ প্ৰথম বিনিময়ক আছিল। ইয়াৰ কাৰ্যকলাপ আৰম্ভ হোৱাৰ এবছৰৰ ভিতৰতে এনএছই-ত দৈনিক কাৰ্যকলাপ বোম্বাই ষ্টক একচেঞ্জতকৈ অধিক হয়। 

ডেৰিভেটিভ শাখাত কাৰ্যকলাপ ২০০০ চনৰ ১২ জুন  তাৰিখে আৰম্ভ হৈছিল। ২০০৮ চনৰ আগষ্ট মাহত এনএছইয়ে মুদ্ৰা ডেৰিভেটিভ প্ৰৱৰ্তন কৰে।

### বজাৰৰ সময়
শনিবাৰে আৰু দেওবাৰৰ বাহিৰে সপ্তাহৰ প্ৰতিদিনে ইকুইটি লেনদেন হয়। ইয়াৰ উপৰিও, বিনিময়ৰ দ্বাৰা নিৰ্ধাৰিত ৰাজহুৱা বন্ধবোৰত লেনদেন কৰা নহয়। ইকুইটিৰ বাবে বজাৰৰ সময় নিম্নলিখিত ধৰণৰ:

প্ৰাক-মুক্ত বজাৰৰ সময়
*লেনদেনৰ তথ্য প্ৰবিষ্ট কৰিবলৈ আৰু পৰিৱৰ্তন কৰিবলৈ ৰাতিপুৱা ৯:০০বজাত খোলে। 
ৰাতিপুৱা ৯:০৮ বজাত বন্ধ হয়। 
*কেতিয়াবা ই এক মিনিটত ৰৈ যায়। ই বন্ধ হোৱাৰ লগে লগে, লেনদেনৰ পৰিমাণ মিলাবলৈ আৰম্ভ কৰে। 

নিয়মীয়া বজাৰৰ সময়
*ৰাতিপুৱা ০৯:১৫ বজাত, বজাৰখন নিয়মীয়া লেনদেনৰ বাবে খোলে। 
*লেনদেন প্ৰক্ৰিয়াটো আবেলি ০৩:৩০ বজাত সমাপ্ত হয়। 
*পৰৱৰ্তী দিনৰ আবেলি ০৪:০০ বজাৰ পৰা ০৯:০০ বজালৈ বজাৰৰ পিছৰ সময় বুলি গণ্য কৰা হয়। 
## আৰু চাওক
*বম্বে ষ্টক বিনিময় কেন্দ্ৰ

## তথ্যৰ উৎস
শ্ৰেণী: অৰ্থনীতি
ঠেঠী মৈথিলী

**ঠেঠী মৈথিলী** ভাষা মৈথিলী ভাষাৰ এটা প্ৰধান উপভাষা। ইয়াক ঠেঠীয়া, ঠেন্থী বা ঠাটি বুলিও জনা যায়। ই প্ৰধানকৈ ভাৰত আৰু নেপালৰ মিথিলা অঞ্চলত প্ৰচলিত মৈথিলী ভাষাৰ উপভাষা৷ প্ৰধানকৈ ভাৰতৰ বিহাৰৰ কোশী, পূৰ্ণিয়া আৰু মুংগেৰ বিভাগ আৰু নেপালৰ কোশী প্ৰদেশত এই ভাষা কোৱা হয়। ২০১১ চনৰ লোকপিয়ল অনুসৰি ভাৰতত ইয়াৰ ভাষী ১ লাখ ৬৫ হাজাৰ।

## তথ্যসূত্ৰ


শ্ৰেণী:ভাষা
শ্ৰেণী: ভাৰতৰ ভাষা
ভাৰতীয় ৰিজাৰ্ভ বেংক আইন, ১৯৩৪

**ভাৰতীয় ৰিজাৰ্ভ বেঙ্ক আইন, ১৯৩৪ ** হৈছে এখন আইন যাৰ অধীনত ভাৰতীয় ৰিজাৰ্ভ বেংক(আৰবিআই) গঠন কৰা হৈছিল। ১৯৩৬ চনত সংশোধন কৰা কোম্পানী আইনৰ সৈতে এই আইনখন ভাৰতত বেঙ্কিং প্ৰতিষ্ঠানসমূহৰ তত্ত্বাৱধানৰ বাবে এক পৰিকাঠামো প্ৰদান কৰাৰ বাবে কৰা হৈছিল।

### সাৰাংশ
আইনখনত তথাকথিত অনুসূচীত বেংকবোৰৰ সংজ্ঞা অন্তৰ্ভুক্ত আছে আৰু সেইবোৰ আইনৰ দ্বিতীয় অনুসূচীত উল্লেখ কৰা হৈছে। সেইবোৰ বেংক যিয়ে মূলধন জমা আৰু ৫ লাখৰ ওপৰত সঞ্চয় পৰিশোধ কৰিব লাগিছিল।
### ধাৰাসমূহ
আৰবিআই আইনত বিভিন্ন ধাৰা আছে কিন্তু আটাইতকৈ বিতৰ্কিত আৰু বিভ্ৰান্তিকৰ হৈছে ধাৰা ৭। যদিও এই শাখাটো কেন্দ্ৰীয় চৰকাৰে কেৱল এবাৰহে ব্যৱহাৰ কৰিছে, এই ধাৰাই ৰিজাৰ্ভ বেংকৰ স্বায়ত্তশাসনৰ ওপৰত প্ৰতিবন্ধকতা আৰোপ কৰিছে। ধাৰা 7-ত কোৱা হৈছে যে কেন্দ্ৰীয় চৰকাৰে আৰ.বি.আই. বোৰ্ডৰ জৰিয়তে আৰ.বি.আই.-ৰ কাম-কাজত আইন প্ৰণয়ন কৰিব পাৰে আৰু আৰ.বি.আই. এক স্বায়ত্তশাসিত সংস্থা নহয়। আইনখনৰ ধাৰা ১৭ ত ভাৰতীয় ৰিজাৰ্ভ বেঙ্কে ভাৰতৰ কেন্দ্ৰীয় বেংক হিচাপে ব্যৱসায় কেনেদৰে পৰিচালনা কৰিব পাৰে তাক নিৰ্ধাৰণ কৰা হৈছে। আৰবিআইয়ে কেন্দ্ৰীয় আৰু ৰাজ্য চৰকাৰৰ পৰা সূত অবিহনে জমা গ্ৰহণ কৰিব পাৰে। ৰিজাৰ্ভ বেংকে বাণিজ্যিক বেংকৰ পৰা বিনিময়ৰ বিল ক্ৰয় আৰু ৰেহাই দিব পাৰে। বেংকৰ পৰা বৈদেশিক মুদ্ৰা ক্ৰয় কৰিব পাৰে আৰু বিক্ৰী কৰিব পাৰে। বেংক আৰু ৰাজ্যিক বিত্তীয় নিগমসমূহক ঋণ প্ৰদান কৰিব পাৰে। ৰিজাৰ্ভ বেংকে কেন্দ্ৰীয় চৰকাৰ আৰু ৰাজ্য চৰকাৰক অগ্ৰগতি প্ৰদান কৰিব পাৰে। ৰিজাৰ্ভ বেংকে চৰকাৰী চিকিউৰিটি ক্ৰয় বা বিক্ৰী কৰিব পাৰে আৰু ডেৰিভেটিভ, ৰেপো আৰু ৰিভাৰ্চ ৰেপোত লেনদেন কৰিব পাৰে। 

ধাৰা ১৮ ত বেংকসমূহৰ বাবে জৰুৰীকালীন ঋণ ৰখা হৈছে। ধাৰা ২১ ত কোৱা হৈছে যে আৰবিআইয়ে কেন্দ্ৰীয় চৰকাৰৰ বাবে বেংকিং বিষয় পৰিচালনা কৰিব লাগিব আৰু ৰাজহুৱা ঋণ পৰিচালনা কৰিব লাগিব। ধাৰা ২২ ত কোৱা হৈছে যে কেৱল আৰবিআইৰ হে ভাৰতত মুদ্ৰা নোট জাৰী কৰাৰ একচেটিয়া অধিকাৰ আছে। ধাৰা ২৪-ত কোৱা হৈছে যে নোট এটা সৰ্বাধিক মূল্যৰ হ'ব পাৰে ₹১০,০০০ (১২০ আমেৰিকান ডলাৰ)। 
আইনৰ ধাৰা ২৬ ত ভাৰতীয় বেংক নোটৰ আইনী নিবিদা চৰিত্ৰ বৰ্ণনা কৰা হৈছে। 

ধাৰা ২৮ য়ে আৰবিআইক ক্ষতি হোৱা তথা নচলা নোট আৰু অসিদ্ধ নোটৰ বিনিময় সম্পৰ্কে নিয়ম গঠন কৰিবলৈ অনুমতি দিছে। 
ধাৰা ৩১-ত কোৱা হৈছে যে ভাৰতত কেৱল আৰ.বি.আই. বা কেন্দ্ৰীয় চৰকাৰেহে চাহিদা অনুসৰি পৰিশোধযোগ্য প্ৰমিছৰী নোট জাৰী আৰু গ্ৰহণ কৰিব পাৰে। অৱশ্যে, চাহিদা অনুসৰি পৰিশোধ কৰিব লগা চেকবোৰ যিকোনো লোকে জাৰী কৰিব পাৰে। 
ধাৰা ৪২(১)ত কোৱা হৈছে যে প্ৰতিটো অনুসূচীত বেঙ্কৰ আৰবিআইৰ সৈতে গড় দৈনিক জমাধন থাকিব লাগিব। জমাৰ পৰিমাণ ভাৰতত ইয়াৰ মুঠ সময় আৰু চাহিদাৰ দায়বদ্ধতাৰ এক নিৰ্দিষ্ট শতাংশতকৈ অধিক হ'ব। 

## তথ্যৰ উৎস

শ্ৰেণী:অৰ্থনীতি
বাবা ৰতন হিন্দী

**বাবা ৰতন হিন্দী** বা **বাবা ৰত্ন আল-হিন্দী (**আৰবী''':''' **بابا رتن الهندي** 'ইংৰাজী: **Baba Ratan Hindi**)  ইছলামিক নবী মুহাম্মদৰ অ-আৰব তথা ভাৰতীয় ছাহাবা , সংগী আছিল বুলি কোৱা হয়। বাবা ৰতনৰ বিষয়ে কোনো প্ৰামাণিক ঐতিহাসিক উল্লেখ পোৱা নাযায়। তেওঁৰ বিষয়ে যিখিনি জনা যায় সেয়া প্ৰচলিত মৌখিক পৰম্পৰাৰ ওপৰত ভিত্তি কৰি কৰা হৈছে। 

বাবাৰ জন্ম হৈছিল পঞ্জাৱত।তেওঁ এজন ব্যৱসায়ী আছিল। যিয়ে ভাৰতৰ পৰা আৰবলৈ সামগ্ৰী লৈ গৈছিল। স্থানীয় পৰম্পৰা অনুসৰি তেওঁ মুহাম্মদৰ সংগী আছিল আৰু আধুনিক মানৱ জাতিত ৭০০ বছৰৰো অধিক জীয়াই থকাৰ কথা হাদিছত উল্লেখ পোৱা যায়। মৌলানা মানজিৰ আহছান গিলানীৰ মতে প্ৰথম উল্লেখ বাবা ৰতনলৈ দ্বাদশ শতিকাৰ। সেই সময়ৰ আশে-পাশে মুহাম্মদৰ এজন ভাৰতীয় ছাহাবা এতিয়াও জীয়াই থকাৰ কাহিনী প্ৰচাৰ হৈছিল আৰু মধ্য এছিয়া আৰু পশ্চিম এছিয়াৰ বিভিন্ন মুছলমান পণ্ডিত আৰু ব্যৱসায়ীয়ে আনকি আইবেৰিয়া উপদ্বীপৰ আন্দালুছিয়াৰ পৰাও বাবা ৰত্তনক সাক্ষাৎ কৰিবলৈ বাথিণ্ডালৈ গৈছিল মহম্মদৰ বিষয়ে তেওঁৰ বিৱৰণী শুনিব আৰু তাৰ ওপৰত ভিত্তি কৰি হাদীছ সংকলন কৰক। মধ্যযুগীয় মুছলমান পণ্ডিত আল্লামা ছামছুদ্দিন জাহবীৰ মতে বাবা ৰত্তন আছিল প্ৰৱঞ্চক।অৱশ্যে আল্লামা ছাফদী নামৰ আন এজন পণ্ডিতে বাবা ৰত্নৰ এই দাবীক প্ৰামাণিক বুলি ভাবিছিল। তেওঁৰ চাৰিওফালে কেইবাটাও আখ্যান আছে। কিছুমানে তেওঁক গোৰখনাথৰ শিষ্য বুলি অভিহিত কৰিছে। আন কিছুমানে তেওঁক মহম্মদৰ সৈতে জড়িত কৰে। যিয়ে হজৰ সময়ত ভ্ৰমণ কৰা আৰবৰ মক্কাত তেওঁৰ জন্মৰ ভৱিষ্যদ্বাণী কৰিছিল, অৱশেষত ইছলাম ধৰ্ম গ্ৰহণ কৰাৰ খবৰ পোৱাৰ পিছত পঞ্জাৱৰ বাথিণ্ডাত বসতি স্থাপন কৰাৰ আগতে বাবা ৰত্নৰ পিতৃৰ নাম পৰম্পৰা অনুসৰি ভিন্ন হয়। কিছুমান ভিন্নতা আছে নুছৰ, সাহু, বা জনক। তেওঁৰ জীৱনৰ বেছিভাগ মুছলমান বিৱৰণীয়ে দাবী কৰে যে তেওঁ মুহাম্মদৰ শিষ্য হ’বলৈ আৰব ভ্ৰমণ কৰিছিল।

## তথ্য উৎস

শ্ৰেণী:ইছলাম ধৰ্ম
গিৰীশ কুমাৰ

**গিৰীশ কুমাৰ** (; জন্ম: ৩০ জানুৱাৰী ১৯৮৯) এগৰাকী ভাৰতীয় অভিনেতা। তেওঁ মূলতঃ হিন্দী চলচ্চিত্ৰত অভিনয় কৰে। ৰোমাণ্টিক কমেডীধৰ্মী ছবি *[[ৰামাইয়া ৱাস্তাৱৈয়া]]*ত অভিনয়েৰে তেওঁ বলীউডত পদাৰ্পণ কৰে। ২০১৩ চনৰ ১৯ জুলাইত মুক্তি পোৱা এই ছবিখনত তেওঁ অভিনেত্ৰী, শ্ৰুতি হাছানৰ বিপৰীতে অভিনয় কৰিছিল। 

## কৰ্মজীৱন
১৯৮৯ চনৰ ৩০ জানুৱাৰী তাৰিখে, গিৰীশে মহাৰাষ্ট্ৰৰ এক হিন্দু ধৰ্মাৱলম্বী সিন্ধি পৰিয়ালত জন্মগ্ৰহণ কৰে। প্ৰভু দেৱাৰ দ্বাৰা পৰিচালিত আৰু তেওঁৰ পিতৃ কুমাৰ এছ. তৌৰাণীৰ দ্বাৰা প্ৰযোজিত, বলীউডৰ ৰোমাঞ্চধৰ্মী চলচ্চিত্ৰ *[[ৰামাইয়া ৱাস্তাৱৈয়া]]* (২০১৩)ৰ বাবে তেওঁক চুক্তিবদ্ধ কৰা হৈছিল। তেওঁৰ পিতৃ, কুমাৰ তৌৰাণী টিপছ ইণ্ডাষ্ট্ৰিজ লিমিটেডৰ পৰিচালনা সঞ্চালক। চলচ্চিত্ৰখনৰ বাবে তেওঁ প্ৰয়োজনীয় শাৰীৰিক গঠন বজায় ৰাখিছিল। ইয়াৰ বাবে তেওঁ তিনি বছৰৰ বাবে প্ৰশিক্ষণ লʼবলগীয়া হৈছিল আৰু আহাৰৰ এক কঠোৰ নিয়ম ৰক্ষা কৰিব লগা হৈছিল। তেওঁ ছবিখনৰ বাবে চাৰ্ফিঙো শিকিছিল।

*[[বলিউড হাংগামা]]*ৰ তৰণ আদৰ্শই তেওঁৰ অভিনয় সন্দৰ্ভত এইদৰে মন্তব্য কৰিছিল: "গিৰীশৰ বাবে এয়া প্ৰথম অভিজ্ঞতা হোৱাৰ বাবে তেওঁৰ অভিনয়ত কিছু ৰুক্ষ প্ৰান্ত আছে যদিও আচল বিষয়টো হʼল, তেওঁ ফটোজেনিক আৰু খুব আত্মবিশ্বাসেৰে অভিনয় সম্পন্ন কৰে।"  *হিন্দুস্তান টাইমছ*ৰ সৰিৎ ৰায়ে তেওঁৰ চিত্ৰায়নৰ কম অনুকূল পৰ্যালোচনা কৰি কয়, "দুৰ্ভাগ্যবশতঃ তেওঁৰ নৃত্যভাগ, তেওঁৰ অভিনয়তকৈ অলপ কম কঠোৰ।" ছবিখনে সমালোচকসকলৰ পৰা খুব কম প্ৰশংসা অৰ্জন কৰিছিল আৰু বক্স অফিচতো প্ৰদৰ্শন উন্নত নাছিল। ২০১৬ চনত, গিৰীশে নৱনীত কৌৰ ঢিল্লোঁৰ বিপৰীতে ৰোমাণ্টিক কমেডিধৰ্মী ছবি, *লাভশ্বুদা*ত গৌৰৱৰ চৰিত্ৰত অভিনয় কৰিছিল। ছবিখনে সমালোচকসকলৰ পৰা প্ৰতিকূল সমালোচনা লাভ কৰিছিল আৰু বক্স অফিচত অসফল হৈছিল। তেওঁ পৰৱৰ্তী সময়ত তেওঁ *কলেটাৰেল ডেমেজ* নামৰ ছবি এখনত অভিনয় কৰে। ই গাঁৱলীয়া জনসমাজত প্ৰচলিত এক পুৰণি প্ৰথাৰ ওপৰত নিৰ্মিত এখন চুটি চলচ্চিত্ৰ। চলচ্চিত্ৰখন ২০১৮ চনৰ ২৯ নৱেম্বৰত, মুক্তি দিয়া হৈছিল আৰু বহুতো চলচ্চিত্ৰ মহোৎসৱতো প্ৰদৰ্শিত হৈছিল। 

## চলচ্চিত্ৰপুঞ্জী

## লগতে চাওক
* ভাৰতীয় চলচ্চিত্ৰৰ অভিনেতাসকল

## তথ্য উৎস

## বাহ্যিক সংযোগ
* 
* 

শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:মহাৰাষ্ট্ৰৰ ব্যক্তি
শ্ৰেণী:জীৱিত ব্যক্তি
মুমতাজ সৰকাৰ

**মুমতাজ সৰকাৰ** এগৰাকী ভাৰতীয় অভিনেত্ৰী আৰু মডেল। যাদুকৰ পিচি স’ৰকাৰ জুনিয়ৰ আৰু জয়ছ্ৰী স’ৰকাৰৰ কন্যা। বাংলাদেশৰ গায়িকা মেহৰীনৰ মিউজিক ভিডিঅ’ৰ জৰিয়তে মুমতাজে নিজৰ কেৰিয়াৰ আৰম্ভ কৰিছিল। ২০১০ চনত বীৰছা দাসগুপ্তৰ পৰিচালনাত নিৰ্মিত বাংলা ছবি *০৩৩*ত অভিনয় কৰিছিল।

## শিক্ষা আৰু কাৰ্য্যকলাপ

তেওঁৰ স্কুলীয়া শিক্ষা কলকাতাৰ মডাৰ্ণ হাইস্কুল ফৰ গাৰ্লছৰ পৰা হৈছিল। কলিকতা বিশ্ববিদ্যালয়ৰ অন্তৰ্গত দক্ষিণ কলিকতা আইন মহাবিদ্যালয়ৰ পৰা বি.এ.এল.বি. তেওঁৰ চখ হৈছে ক্ৰীড়া আৰু এগৰাকী খেলুৱৈ হিচাপে তেওঁ বংগ এমেচাৰ বক্সিং ফেডাৰেচনৰ তত্বাৱধানত দক্ষিণ কলকাতা ক্লাবত বক্সিঙৰ প্ৰশিক্ষণ লাভ কৰিছিল। জুডোৰ প্ৰশিক্ষণো লৈছিল, আৰু শ্বট পুটত ৱাইএমচিএৰ স্বৰ্ণ পদক বিজয়ী। মুমতাজ এগৰাকী শাস্ত্ৰীয় জাজ নৃত্যশিল্পীও।

## তথ্যসূত্ৰ

## বাহ্যিক সংযোগসমূহ
* 
* 

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি
আৰোহী (১৯৬৪ চলচ্চিত্ৰ)

***আৰোহী*** ()  তপন সিনহা পৰিচালিত ১৯৬৪ চনত নিৰ্মিত বঙালী ভাষাৰ এখন ভাৰতীয় নাট্যধৰ্মী ছবি। বনফুলৰ *অৰ্জুনকাকা* নামৰ চুটিগল্পৰ আধাৰত চিত্ৰনাট্য ৰচনা কৰিছিল তপন সিনহাই। ইয়াত পৰাধীন ভাৰতৰ এজন প্ৰবাসী বঙালীৰ জীৱন কাহিনী চিত্ৰিত কৰা হৈছে। ছবিখন অসীম পাল প্ৰডাকচনৰ বেনাৰত প্ৰযোজনা কৰিছে অসীম পালে। ইয়াত অভিনয় কৰিছে কালী বেনাৰ্জী, বিকাশ ৰায়, অজিতেশ বেনাৰ্জী আৰু ছায়া দেৱীয়ে। ছবিখনৰ সংগীত ৰচনা কৰিছে হেমন্ত মুখাৰ্জীয়ে। 

১৯৬৪ চনৰ ৪ ছেপ্টেম্বৰত ছবিখনে মুক্তি লাভ কৰে। এইখনে দ্বাদশ ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক আৰু আৰু ২৮তম বেংগল ফিল্ম জাৰ্ণেলিষ্টছ এচোছিয়েচন  বঁটাত ২য় শ্ৰেষ্ঠ ভাৰতীয় ছবি আৰু শ্ৰেষ্ঠ সহযোগাী অভিনেত্ৰীৰ (ছায়া দেৱী) বঁটা লাভ কৰে।

## বঁটা
;দ্বাদশ ৰাষ্ট্ৰীয় চলচ্চিত্ৰ বঁটা (১৯৬৫)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
;বেংগল ফিল্ম জাৰ্ণেলিষ্টছ এচোছিয়েচন বঁটা
*২য় শ্ৰেষ্ঠ চলচ্চিত্ৰ
*শ্ৰেষ্ঠ সহযোগী অভিনেত্ৰী (ছায়া দেৱী)

## তথ্য উৎস

## বাহ্যিক সংযোগ
*

 শ্ৰেণী:১৯৬৪ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:তপন সিনহা পৰিচালিত চলচ্চিত্ৰ
বসন্ত কুমাৰ গোস্বামী

**বসন্ত কুমাৰ গোস্বামী** () এগৰাকী অসমীয়া সাহিত্যিক তথা গৱেষক। তেওঁ অসম সাহিত্য সভাৰ বৰ্তমান সভাপতি।

## প্ৰাৰম্ভিক জীৱন আৰু শিক্ষা
১৯৪২ চনৰ ১২ ছেপ্টেম্বৰ তাৰিখে গোলাঘাট জিলাৰ ঢেকিয়ালত জন্মগ্ৰহণ বসন্ত কুমাৰ গোস্বামীয়ে জন্ম গ্ৰহণ কৰিছিল। তেওঁ ডিব্ৰুগড় বিশ্ববিদ্যালয়ৰ পৰা ‘থিয়ৰী অৱ আছামিজ ডিছনাৰী’ বিষয়ত  ডক্টৰেট লাভ কৰিছিল।

## কৰ্মজীৱন
ড০ গোস্বামী কৰ্মময়ী জীৱন অধ্যাপনাৰ মাজেৰেই পাৰ হৈছিল। গোলাঘাটৰ চৰকাৰী বহুমুখী বালক বিদ্যালয়ত ১৯৬৩ চনৰ পৰা ৪বছৰৰ বাবে তেওঁ শিক্ষকতা কৰিছিল। ১৯৭০চনত ড০ গোস্বামীয়ে দেৱীচৰণ বৰুৱা ছাত্ৰী মহাবিদ্যালয়, যোৰহাটত অসমীয়া বিভাগৰ অধ্যাপক হিচাপে যোগদান কৰে। ১৯৯৮চনত তেওঁ এই বিভাগৰ মুৰব্বী অধ্যাপক হৈছিল।

তেওঁ জগন্নাথ বৰুৱা মহাবিদ্যালয়ৰ অংশকালীন অধ্যাপক, মহাপুৰুষ শ্ৰীমন্ত শংকৰদেৱ বিশ্ববিদ্যালয়, নগাঁৱৰ অতিথি অধ্যাপকো আছিল। বিভিন্ন গৱেষণামূলক কামৰ সৈতে জড়িত ড০ গোস্বামী যোৰহাট সাহিত্য সভাৰ সম্পাদক, অসম সাহিত্য সভাৰ ভাষা জ্ঞান পৰীক্ষা সংসদৰ সচিব, অসম সাহিত্য সভাৰ সহকাৰী সম্পাদক, পত্ৰিকা সম্পাদক আৰু দুটা কাৰ্যকালৰ প্ৰধান সম্পাদকো আছিল।

## সাহিত্য চৰ্চা
বহু সন্মানেৰে সন্মানিত ড০ গোস্বামীৰ গ্ৰন্থপঞ্জীৰ সংখ্যা প্ৰায় ৪৪খন। ইয়াৰ ভিতৰত ২৫খন সম্পাদিত গ্ৰন্থও আছে। অভিধান প্ৰণেতা হিচাপেও তেওঁ সুপ্ৰতিষ্ঠিত।

হোমেন বৰগোহাঞি অসম সাহিত্য সভাৰ সভাপতি হৈ থকা সময়ত ড০ বসন্ত কুমাৰ গোস্বামী প্ৰধান সম্পাদক আছিল। সেই কাৰ্যকালতে অসমীয়া বিশ্বকোষৰ প্ৰকল্প হাতত লোৱা হৈছিল আৰু ইয়াৰ ৫টা খণ্ড প্ৰকাশ কৰিছিল। বৰগোহাঁঞিয়ে তেওঁৰ লেখাত বসন্ত কুমাৰ গোস্বামীক অসম সাহিত্য সভাৰ ইতিহাসৰ এজন সৰ্বশ্ৰেষ্ঠ প্ৰধান সম্পাদক বুলিও আখ্যা দিছিল।

## তথ্য উৎস

শ্ৰেণী:অসমীয়া সাহিত্যিক
শ্ৰেণী:অসম সাহিত্য সভাৰ সভাপতি
শ্ৰেণী:জীৱিত ব্যক্তি
মেকমোহন লাইন

**মেকমোহন লাইন () **১৯১৪ চনত চিমলা চুক্তিৰ জৰিয়তে বৃটেইন আৰু তিব্বতৰ দ্বাৰা মেকমোহন লাইনক স্বীকৃতি দিয়া হৈছিল। এই ৰেখাটোৱে উত্তৰ-পূব ভাৰত আৰু উত্তৰ বাৰ্মা (ম্যানমাৰ)ৰ সৈতে পূৱ হিমালয় অঞ্চলত দুয়োখন দেশৰ প্ৰভাৱৰ সংশ্লিষ্ট ক্ষেত্ৰবোৰ সীমিত কৰি ৰাখিছিল, যিবোৰ আগতে অনিৰ্ধাৰিত আছিল। বৰ্তমান সময়ত এই ৰেখা ভাৰত আৰু চীনৰ মাজত আইনীভাৱে স্বীকৃত সীমান্ত যদিও চীন চৰকাৰে ইয়াক এক বিতৰ্কিত অংশ বুলি গণ্য কৰে। 

## তথ্যৰ উৎস

শ্ৰেণী: আন্তঃৰাষ্ট্ৰীয় সীমাৰেখা
চাৰ চিনাৰ

{
 "type": "FeatureCollection",
 "features": [
 {
 "type": "Feature",
 "properties": {},
 "geometry": {
 "type": "Point",
 "coordinates": [
 74.86664414405824,
 34.10316995155632
 ]
 }
 }
 ]
}


**চাৰ চিনাৰ** () হৈছে জম্মু আৰু কাশ্মীৰৰ শ্ৰীনগৰ চহৰৰ ডাল হ্ৰদত অৱস্থিত এটা দ্বীপ, যাক **চাৰ চিনাৰী**, **ৰোপা লেংক** বা **ৰূপা লেংক** নামেৰেও জনা হয়। লকুট ডাল (সৰু ডাল)ত অৱস্থিত এই দ্বীপটোক ৰোফ লেংক (চিলভাৰ আইলেণ্ড) নামেৰেও জনা যায়। হ্ৰদখনৰ চুকত, চাৰিটা চিনাৰ গছ থকাৰ বাবেই ইয়াক চাৰ চিনাৰী (অৰ্থাৎ, চাৰিটা চিনাৰ) বুলি জনা যায়। সোণ লেংক (গোল্ড আইলেণ্ড) নামেৰে জনাজাত, দ্বিতীয়টো চিনাৰ দ্বীপ, বড ডাল (ডাঙৰ ডাল)ত অৱস্থিত। ইয়াৰ পৰা হজৰতবলৰ দৰগাহটো দেখা যায়।

## ইতিহাস
মোগল সম্ৰাট ঔৰংগজেবৰ ভাতৃ, মুৰাদ বখ্শই ৰোফ লেংকৰ নিৰ্মাণ কৰিছিল।

## চিনাৰ

বিশেষকৈ পশ্চিম হিমালয়ত চিনাৰ গছ গজে। ইহঁতৰ বৈজ্ঞানিক নাম *প্লেটানাছ অৰিয়েণ্টেলিছ* (*Platanus orientalis*)। এই গছবোৰ কাশ্মীৰৰ পৰম্পৰাৰ এক গুৰুত্বপূৰ্ণ অংশ হৈ পৰিছে, কাশ্মীৰৰ প্ৰায় প্ৰতিখন গাঁৱতে চিনাৰ গছ পোৱা যায়। এই গছবোৰ যুগ যুগ ধৰি জীয়াই আছে, কাৰণ চিনাৰ গছবোৰ মূলতঃ দীৰ্ঘজীৱী গছ। পৰ্যাপ্ত পানী থকা শীতল জলবায়ুৰ অঞ্চলত ই ব্যাপকভাৱে গজি উঠে। গছজোপাৰ কেইবাটাও গুণ আছে। পাত আৰু বাকলি ঔষধ হিচাপে ব্যৱহাৰ কৰা হয়, কাঠখিনি (লেছ উড নামেৰে জনাজাত) সূক্ষ্ম আচবাব-পত্ৰ নিৰ্মাণ কৰিবলৈ ব্যৱহাৰ কৰা হয় আৰু ডাল আৰু শিপাবোৰ ৰং বনাবলৈ ব্যৱহাৰ কৰা হয়।

## অৱনতি আৰু পুনৰুদ্ধাৰ
চোৰাংকৈ গছ কটা আৰু বানপানীৰ দৰে বিভিন্ন কাৰণত, সমগ্ৰ জম্মু-কাশ্মীৰতে চিনাৰ গছবোৰ ক্ষতিগ্ৰস্ত হৈছে। দ্বীপটোৰ চাৰিটা গছৰ ভিতৰত তিনিটা গছত শুকাই যোৱাৰ লক্ষণ দেখা গৈছে। কিছুমান স্থানীয় লোকে দ্বীপটোত চলি নিৰ্মাণ কাৰ্যক ইয়াৰ বাবে দোষাৰোপ কৰে, আনহাতে আন কিছুমানে সাম্প্ৰতিক বানপানী আৰু জলবায়ু পৰিৱৰ্তনক দোষাৰোপ কৰে।

জম্মু-কাশ্মীৰৰ পুষ্পকৃষি বিভাগে দ্বীপটো পুনৰ নিৰ্মাণৰ বাবে প্ৰচেষ্টা অব্যাহত ৰাখিছে আৰু লগতে দ্বীপটোত প্ৰচুৰ পৰিমাণে চিনাৰ গছো ৰোপণ কৰিছে।

## চিত্ৰ বীথিকা

File:Char Chinar.jpg
File:A view of Dal Lake with Chinar islands.jpg
File:Char Chinar - panoramio.jpg
File:Char Chinar at Dal Lake 2.jpg
File:India - Srinagar - 019 - Char Chinar Island on Dal Lake.jpg


## তথ্য সংগ্ৰহ

শ্ৰেণী:শ্ৰীনগৰ
শ্ৰেণী:ভাৰতৰ দ্বীপ
কেশৱ মহন্ত (ৰাজনীতিবিদ)

**কেশৱ মহন্ত** (; জন্ম: ৬ জুলাই ১৯৫৯) এগৰাকী ভাৰতীয় ৰাজনীতিবিদ আৰু বৰ্তমান অসম চৰকাৰৰ কেবিনেট মন্ত্ৰী। তেওঁ অসম গণ পৰিষদ নামৰ আঞ্চলিক দলৰ সৈতে জড়িত তথা বৰ্তমান ইয়াৰ কাৰ্যকৰী সভাপতি। ১৯৯৬ চনৰ পৰা ১৯৯৮ চনলৈ, অসমৰ কলিয়াবৰ সমষ্টিৰ পৰা ভাৰতৰ সংসদৰ নিম্ন সদন, লোকসভালৈ অসম গণ পৰিষদৰ সদস্য হিচাপে নিৰ্বাচিত হৈছিল। ২০০৬ চনৰ পৰা কলিয়াবৰ সমষ্টিৰ পৰা অসম বিধানসভালৈ নিৰ্বাচিত হৈছিল। তেওঁ ২০১৬ চনৰ পৰা ২০২১ চনলৈ, সোণোৱাল মন্ত্ৰালয়ত, অসম চৰকাৰৰ জল সম্পদ, বিজ্ঞান আৰু প্ৰযুক্তিবিদ্যা বিভাগৰ প্ৰাক্তন মন্ত্ৰী আছিল। ২০২১ চনৰ পৰা বৰ্তমানলৈকে তেওঁ শৰ্মা মন্ত্ৰালয়ত অসম চৰকাৰৰ স্বাস্থ্য, পৰিয়াল কল্যাণ, বিজ্ঞান আৰু প্ৰযুক্তিবিদ্যা বিভাগৰ মন্ত্ৰী হিচাপে কাৰ্যনিৰ্বাহ কৰি আছে। তেওঁ ২০১৪ চনৰ পৰা অসম গণ পৰিষদৰ কাৰ্যকৰী সভাপতিৰ দায়িত্বত আছে। 

## তথ্য উৎস

## বাহ্যিক সংযোগ
*Official biographical sketch in Parliament of India website

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:অসম চৰকাৰৰ মন্ত্ৰী
দ্য ছিক্ৰেট (গ্ৰন্থ)

**দ্য ছিক্ৰেট** ( ইংৰাজী: **The Secret** )শীৰ্ষক গ্ৰন্থখন পূৰ্বে নিৰ্মিত একে নামৰ চলচ্চিত্ৰৰ আধাৰত ২০০৬ চনত লিখা ৰ’ণ্ডা বায়নৰ আত্মসহায়ক গ্ৰন্থ । ইয়াৰ ভিত্তি হৈছে আকৰ্ষণৰ ছদ্মবৈজ্ঞানিক নিয়ম। যিয়ে দাবী কৰে যে কেৱল চিন্তাই মানুহৰ জীৱনৰ ভিতৰৰ বস্তুনিষ্ঠ পৰিস্থিতিত প্ৰভাৱ পেলাব পাৰে। গ্ৰন্থখনত শক্তিক ইয়াৰ ফলপ্ৰসূতাৰ নিশ্চয়তা হিচাপে অভিযোগ কৰা হৈছে। বিশ্বজুৰি ৩ কোটি কপি বিক্ৰী হোৱা এই গ্ৰন্থখনৰ ৫০ টা ভাষালৈ অনুবাদ কৰা হৈছে। কিতাপখনত কৰা বৈজ্ঞানিক দাবী সমূহ একাধিক সমালোচকে নাকচ কৰিছে। যিয়ে যুক্তি আগবঢ়ায় যে কিতাপখনৰ কোনো মনোবিজ্ঞানিক ভেটি ওপৰত।

## পৃষ্ঠভূমি
২০০৬ চনৰ মাৰ্চ মাহত দ্য ছিক্ৰেট ছবি হিচাপে মুক্তি পায় আৰু পিছলৈ একে বছৰতে কিতাপ হিচাপে মুক্তি পায়। ৱালেছ ৱাটলছৰ ১৯১০ চনৰ গ্ৰন্থ দ্য চাইন্স অৱ গেটিং ৰিচৰ দ্বাৰা প্ৰভাৱিত হৈছে। যিখন বায়নে ২০০৪ চনত ব্যক্তিগত আঘাতৰ সময়ত বায়নে কন্যাৰ পৰা লাভ কৰিছিল। ছবিখন বা কিতাপখনত দেখুওৱা হোৱা নাই। কিন্তু ছবিখনৰ বাবে ৫২টা সাক্ষাৎকাৰৰ ভিতৰত ৩৬টা সাক্ষাৎকাৰৰ ব্যৱস্থা কৰা হৈছে। যাৰ বহুতৰে উল্লেখ আছে কিতাপখন।

## ৰূপৰেখা
বায়নে মূলতঃ মেডাম ব্লাভাটস্কি আৰু নৰ্মান ভিনচেণ্ট পিলৰ দৰে ব্যক্তিয়ে জনপ্ৰিয় কৰা এটা ধাৰণা পুনৰ প্ৰৱৰ্তন কৰে। যি কিছুমান কথাৰ বিষয়ে চিন্তা কৰিলে সেইবোৰ মানুহৰ জীৱনত দেখা দিব। বায়নে এইখিনি লাভ কৰা বুলি অভিযোগ উত্থাপন কৰা ঐতিহাসিক ব্যক্তিসকলৰ উদাহৰণ দাঙি ধৰিছে। বায়নে তিনিটা পদক্ষেপৰ প্ৰক্ৰিয়াৰ উল্লেখ কৰিছে।  বাইবেলৰ মথি ২১:২২ পদৰ এটা উদ্ধৃতিৰ ওপৰত ভিত্তি কৰি কৰা হৈছে "আপুনি বিশ্বাসেৰে প্ৰাৰ্থনাত যি বিচাৰে সেইটোয়ে লাভ কৰিব। বায়নে কৃতজ্ঞতাৰ গুৰুত্ব আৰু তাৰ পিছৰ অধ্যায়সমূহত নিজৰ সমৃদ্ধি কেনেকৈ উন্নত কৰিব পাৰি তাৰ বিষয়ে বৰ্ণনা কৰা হৈছে। সম্পৰ্ক আৰু স্বাস্থ্য বিশ্বব্ৰহ্মাণ্ডৰ বিষয়ে অধিক সাধাৰণ চিন্তাৰ সৈতে।

## তথ্য উৎস
লিখি থকা হৈছে

শ্ৰেণী:ইংৰাজী গ্ৰন্থ
শ্ৰেণী:অ-কাহিনীমূলক গ্ৰন্থ
বিশ্বাসঘাটক

**বিশ্বাসঘাটক ** হৈছে ১৯৭৪ চনত নাৰায়ণ সান্যালে লিখা এখন বাংলা উপন্যাস। উপন্যাসখন ম্যানহাটান প্ৰকল্পৰ অধীনত পাৰমাণৱিক বোমা সম্পৰ্কীয় ঘটনাৰ ওপৰত আধাৰিত কৰি লিখা হৈছে।

## সাৰাংশ
বঙালী শব্দ বিশ্বাসঘাটকৰ আক্ষৰিক অৰ্থ হৈছে কাৰোবাৰ বিশ্বাস ভংগ কৰা ।দ্বিতীয় বিশ্বযুদ্ধৰ সমাপ্তিৰ পিছত ক্লাউছ ফুচ নামৰ এজন আমেৰিকাৰ বিজ্ঞানীয়ে আমেৰিকা যুক্তৰাষ্ট্ৰৰ চৰকাৰৰ সদায় সতৰ্ক দৃষ্টি প্ৰতিহত কৰি নিজৰ প্ৰচেষ্টাত ইউএছএছআৰক(USSR)ক গোপনীয় তথ্য যোগান ধৰিছিল। মানৱজাতিৰ ইতিহাসত এইটো অৰ্থনৈতিক মূল্যাঙ্কনৰ ক্ষেত্ৰত আটাইতকৈ ডাঙৰ দেশদ্ৰোহী বুলি ধাৰণা কৰা হয়।

## বাহ্যিক সংযোগ
* 

## তথ্যৰ উৎস
শ্ৰেণী: উপন্যাসশ্ৰেণী: বঙালী উপন্যাস
মিহিৰ সেন

**মিহিৰ সেন ** (১৬ নৱেম্বৰ ১৯৩০ – ১১ জুন ১৯৯৭) এজন বিখ্যাত ভাৰতীয় দীৰ্ঘ দূৰত্বৰ সাঁতোৰবিদ আৰু উকীল আছিল। তেওঁ ১৯৫৮ চনত ডোভাৰৰপৰা কেলাইছলৈ ইংলিছ চেনেল জয় কৰা প্ৰথমজন এছিয়াৰ লোক আছিল আৰু দ্ৰুততম সময়ত (১৪ ঘণ্টা ৪৫ মিনিট) সাঁতুৰি পাৰ হৈছিল। এটা কেলেণ্ডাৰ বৰ্ষত (১৯৬৬) পাঁচখন মহাদেশৰ মহাসাগৰ সাঁতুৰিবলৈ সক্ষম হোৱা তেৱেঁই একমাত্ৰ ব্যক্তি আছিল। ইয়াৰ ভিতৰত আছিল পাল্ক ষ্ট্ৰেইট, ডাৰ্ডেনেলচ, বছফোৰাছ, জিব্ৰাল্টাৰ আৰু পানামা খালৰ সমগ্ৰ দৈৰ্ঘ্য।
তেওঁৰ এই অনন্য সাফল্যই তেওঁক 'বিশ্বৰ সৰ্বশ্ৰেষ্ঠ দীৰ্ঘ দূৰত্বৰ সাঁতোৰবিদ' হিচাপে গিনিজ বুক অফ ৰেকৰ্ডছত স্থান দিছিল।
## প্ৰাৰম্ভিক জীৱন
মিহিৰ সেনৰ জন্ম ১৯৩০ চনৰ ১৬ নৱেম্বৰত পশ্চিম বংগৰ পুৰুলিয়াত এটা বৈদ্য-ব্ৰাহ্মণ  পৰিয়ালত হৈছিল। দেউতাক আছিল চিকিৎসক ৰমেশ সেনগুপ্ত আৰু মাতৃৰ নাম আছিল লীলাৱতী। 
মুখ্যতঃ তেওঁৰ মাতৃ লীলাৱতীৰ প্ৰচেষ্টাৰ বাবে মিহিৰ আঠ বছৰ বয়সত পৰিয়ালটো কটকলৈ স্থানান্তৰিত হৈছিল। কিয়নো কটকৰ উন্নত বিদ্যালয় আছিল। মিহিৰে উৰিষ্যাৰ ভুৱনেশ্বৰৰ উৎকল বিশ্ববিদ্যালয়ৰপৰা আইনত ডিগ্ৰী লাভ কৰিছিল। তেওঁবাৰৰ বাবে নিজকে প্ৰস্তুত কৰিবলৈ ইংলেণ্ড ভ্ৰমণ কৰিব বিচাৰিছিল কিন্তু পুঁজিৰ অভাৱত অলপ অসুবিধা হৈছিল। অৱশ্যে, ১৯৫০ চনত উৰিষ্যাৰ তদানীন্তন মুখ্যমন্ত্ৰী বিজু পাটনায়কৰ আৰ্থিক সহায়ত তেওঁ পঢ়া-শুনা কৰিবলৈ ইংলেণ্ডলৈ এখন জাহাজত উঠিবলৈ সক্ষম হৈছিল। 

## ইংলেণ্ডৰ জীৱন
ইংলেণ্ডত, ভাৰতীয় ৰাষ্ট্ৰদূত কৃষ্ণ মেননে ইণ্ডিয়া হাউচত সেনক নিযুক্তি দিছিল। তেওঁ ১৯৫১ চনৰ ২১ ফেব্ৰুৱাৰীত আইন অধ্যয়ন কৰিবলৈ লিংকনৰ ইনত নাম ভৰ্তি কৰে। তেওঁ লিংকন ইনৰ পুথিভঁৰালৰপৰা ধাৰলৈ লোৱা কিতাপবোৰ স্ব-অধ্যয়ন কৰিছিল। ১৯৫৪ চনৰ ২৩ নৱেম্বৰত তেওঁক লিংকনৰ ইনৰ বাৰলৈ মাতি অনা হৈছিল। 

## সাঁতোৰ জীৱন

১৯৫০ চনত ইংলিছ চেনেল সাঁতুৰি পাৰ হোৱা প্ৰথম আমেৰিকাৰ মহিলা ফ্লৰেন্স চাডউইকৰ বিষয়ে সেনে এটা প্ৰবন্ধ এখন স্থানীয় বাতৰি কাকত এখনত পঢ়িছিল আৰু এই বাতৰিৰদ্বাৰা উৎসাহিত হৈ তেওঁ নিজৰ দেশৰ বাবে এই কৃতিত্ব পুনৰাবৃত্তি কৰিবলৈ তৈয়াৰ হৈছিল। ১৯৫৮ চনৰ ২৭ ছেপ্টেম্বৰত তেওঁ চতুৰ্থ দ্ৰুততম সময়ত (১৪ ঘণ্টা ৪৫ মিনিট) ডোভাৰৰপৰা কেলাইছ  লৈ ইংলিছ চেনেল জয় কৰাৰ পাছত খ্যাতি লাভ কৰে। তেওঁ ভাৰতলৈ এজন ৰাষ্ট্ৰীয় নায়ক হিচাপে উভতি আহিছিল আৰু তেওঁ যুৱপ্ৰজন্মৰ অন্যতম যুৱ আকৰ্ষণৰ কেন্দ্ৰবিন্দু হৈ পৰিছিল। 
১৯৫৯ চনত প্ৰধানমন্ত্ৰী জৱাহৰলাল নেহৰুৱে তেওঁক পদ্মশ্ৰী বঁটা প্ৰদান কৰে। 

তাৰ পিছত তেওঁ এটা কেলেণ্ডাৰ বৰ্ষত (১৯৬৬) পাঁচখন মহাদেশৰ মহাসাগৰ সাঁতুৰিবলৈ প্ৰথম ব্যক্তি হিচাপে পৰিগণিত হয়। 

## ভাৰতৰ জীৱন
ইংলিছ চেনেল বিজয়ৰ অলপ পাছতে ১৯৫৮ চনত ভাৰতলৈ উভতি আহে। ক্লাববোৰত 'কেৱল শ্বেতাংগ' নীতিৰ বাবে তেওঁক ক্লাববোৰত প্ৰৱেশ কৰিবলৈ অস্বীকাৰ কৰা হৈছিল। ইয়াৰ ফলত তেওঁ এই নিয়ম বাতিল কৰিবলৈ এক উচ্চ-স্তৰৰ মিডিয়া প্ৰচাৰৰ নেতৃত্ব দিবলৈ বাধ্য হয় আৰু ইয়াৰ ফলস্বৰূপে সমগ্ৰ ভাৰতৰ ক্লাববোৰে সকলো ভাৰতীয়ৰ বাবে তেওঁলোকৰ দুৱাৰ মুকলি কৰিবলৈ বাধ্য হয়। তেওঁ প্ৰথমতে কলিকতা উচ্চ ন্যায়ালয়ত ফৌজদাৰী আইনৰ অনুশীলন কৰিছিল। কিন্তু পৰৱৰ্তী সময়ত এজন সফল ব্যৱসায়ী হৈ পৰিছিল। 
১৯৭৭ চনত কমিউনিষ্ট নেতা জ্যোতি বসুৱে তেওঁক ভাৰতীয় কমিউনিষ্ট পাৰ্টি (মাৰ্ক্সবাদী)ৰ হৈ এক উচ্চ-স্তৰৰ চৰকাৰী পদৰ বিনিময়ত যোগদান আৰু প্ৰচাৰ চলাবলৈ অনুৰোধ কৰে। মিহিৰ সেনে অস্বীকাৰ কৰে। ফলত চিপিআই(এম)ৰ বিজয়ৰ পাছত বসুৱে সেনৰ ব্যৱসায়ক আক্ৰমণ কৰিছিল আৰু স্থায়ীভাৱে বন্ধ কৰিবলৈ বাধ্য নোহোৱালৈকে ব্যাৱসায়িক কাৰ্যকলাপ ক্ৰমান্বয়ে হ্ৰাস কৰিছিল। 

## মৃত্যু
১৯৯৭ চনৰ জুন মাহত ৬৬ বছৰ বয়সত আলঝেইমাৰ আৰু পাৰ্কিনছন ৰোগৰ আক্ৰমণৰ ফলত সেনৰ মৃত্যু হয়।

## তথ্যৰ উৎস
শ্ৰেণী:মৃত ব্যক্তিশ্ৰেণী:সাঁতোৰবিদ